
PALAESTRA LATINA 

LITTERARUM LATINARUM COMMENTARII 
A SOCIIS CLARET I ANIS EDITI 

ANN. XXXVIII (Fasc. I) — N. 201 M. Martio A. MCMLXVIII 


DE NONNULLIS INSCRIPTIONIBUS AD 
BENEDICTI XIV LAMBERT1NII LAUDES 
CELEBRANDAS A DOCTIS NEAPOLITANIS 

SACERDOTIBUS EXARATIS 


«Prospero Lambertini dei suo settecento possede il meglio 
delle qualita naturali ed acquisite, mentre negli studi e negli 
uffici supero nettamente la sua epoca, ed in qualche lato fu 
precursore delle seguenti» (Pius XII). 


Divini Artificis opera, quam admiramur in omnibus rebus ab eo 
creatis, in nonnullis hominibus magis quam in ceteris, aliquando im¬ 
primitur. Ingenii vis maximum signum plerumque esse solet summi 
numinis benevolentiae erga hominem illum quem exornatum voluit 
uberrimis mentis dotibus quibus fruitus, litterarum scientia, philoso¬ 
phiae lucubrationibus, poesis dulcissimis foetibus, non solum sibi 
tum etiam et suae et insequentium aetatum hominibus niteat. Qui 
impressum in se habeat signum divini, quo nihil praestantius, mune¬ 
ris ob fulgidam ingenio profectam lucem atque in omnia quae cir¬ 
cumstant insilientem cum sidere comparatur. Sidus enim fidei, pul¬ 
chritudinis, ingenii, animi dulcedinis dotes in se continet, quippe 
quod et fulgide micet et viam, sublime positum, ostendat. 

Lambertinius, ille Bononiensium Archiepiscopus, qui, ad summi 
Pontificatus fastigium evectus, Benedictus XIV vocari voluit, in pon- 

tificum annalibus inter celeberrimos Ecclesiae Antistites fulgido lu¬ 
mine splendet: In ejus ingenio majus sui signum divinus artifex 
imprimere dignatus est ut insignis vir, cui Deus tam benigne favisset, 
hominibus a Deo accepta dona largiretur eorumque agmini, validus 
dux, praeesset. 

Litterarum atque juris peritissimus nec non in theologica scientia 
admodum versatus, doctrina tam eminuit ut et ipsi qui catholicam 
religionem despicerent suisque consiliis ac rationibus in eam perti¬ 
naciter pugnarent, admiratione ob innumeras Pontificis dotes affecti, 
eum colerent vererenturque. Lambertinius omnibus suae aetatis ho¬ 
minibus praestitit; nomen ejus laudem atque honorem ubicumque 
resononare videbatur; excelsa mens, omnium scientiarum progres¬ 
sui favens, ad cultum humanitatemque tendebat. 

«Quis non audivit», haec Didacus Vitriolius in oratione quae «Ro¬ 
mani Pontificatus laudes » inscribitur, «de incredibili Bononiensis 
illius coetus ad scientiarum naturalium laudem progressu, adnitente 
imprimis Benedicto XIV Lambertinio?». 

Hominum egestate aflictorum flagrantissimo amore captus, Lam¬ 
bertinius, optatissimis legibus, pauperibus consuluit eorumque jura, 
ut aequanimem juris peritum decet, firmo animo semper vindicavit. 

«Deverterat in villam Benedictus XIV, procul ab urbano strepitu, 
ruris amoenitatibus aliquantulum indulgens. Ecce autem puerorum 
mulierumque inops multitudo fit ei obviam, nec quicquam obstante 
praetoriano milite, qui Pontificis latus de more tegebat. Sublatis in 
caelum manibus queri omnes: Breves sibi fame macieque confectis, 
per demessos agros, excursiones interdici, dum messoriae corbes un¬ 
dique circumferrentur, et plaustra spicarum culminibus onusta stri¬ 
derent. Hic comploratio fiebat, ut obortas Lambertinio prae aegri¬ 
tudine lacrimas fuisse memorant, domumque reversus continuo sti¬ 
lum arripuit, ac specimen illud litterarum ceris mandavit, quo nihil 
plenius, nihil subtilius. Ibi enim, praeter alia multa e sacris volu¬ 
minibus deprompta, Moabitidis mulieris exemplo proposito, prae¬ 
diorum dominos graviter copioseque hortabatur, ut tenuioribus po¬ 
testas fieret spicis, quae inductas messorum falces effugerant, famem 
explendi» L 

Quem Vitriolius ad puerorum mulierumque inopem multitudi¬ 
nem, «necquicquam obstante praetoriano milite», comiter acceden¬ 
tem nec non «specimen illud litterarum ceris», domum reversum, illi- 


1. Cfr. Antonius Pagano, «De Didaci Vitriolii oratione quae Romani Pontifi¬ 
catus laudes inscribitur», ex II libello commentariorum qui Latinitas inscribuntur 
mense aprili anno MCMLX1II edito. Cfr. praesertim: «Didaci Vitriolii, equitis or¬ 
dinis Mauritiani, de laudibus Romani Pontificatus, Neapoli, ex typographeo Fibre- 
niano, MDCCCL. 

co mandantem virum inducit, omnes docti tum verebantur claris in¬ 
genii luminibus («potens in folio» nuncupari solebat), tenuiorum 
contra turba diligebat qua, cum humilibus versans, tantam animi 
simplicitatem naturaliter ille ostendebat ut, sublimis solii, ad quod 
ascenderat, oblitus, obviam subridens eis iret deque eorum necessita¬ 
tibus affabiliter colloqueretur. Clarissimis viris comitas ex ipsa ani¬ 
mi magnitudine oritur; nam quo quisque melior, eo in humiles re¬ 
missior, quo magis vanus, eo magis inani superbia tumet. Cum mul¬ 
ta fecisset, quibus cur se jactaret haberet, numquam tamen seme- 
tipsum extulit, quin etiam contemnere haud dubitabat eos qui jacta¬ 
tionem de se tollerent. 

Attamen eximius vir tam multa scripsit ut haud credas hominem 
unum, in cujus umeros tot onera incumberent, tantam edere potuisse 
operum copiam in quibus legendis patet quam peritus rei theologi¬ 
cae vel juridicae magnus Pontifex fuerit quibusque ingenii luminibus 
Ecclesiae gubernaculum retinuexit. Scripta quae ad caelitum sancto¬ 
rum canonizationem et ad Synodum diocesanam pertinent, ne de bul- 
lario loquar, monumentum «aere perennius» merito haberi possunt, 
quippe quae, cum duo saecula jam praeterlapsa sint postquam in 
lucem sunt edita, adhuc multo peritorum profectu legantur nec ulla 
eorum inveniatur pars quam his temporibus neglegendam ducas, 

Romani Pontificatus gloria ad excelsa fastigia per Lambertinium 
pervenit (Quis oblivisci potest Voltaire ipsum, qui religionem magno 
despectui habebat atque omnia quae ad Deum pertinerent pertina¬ 
citer irridebat, Eum esse veritum?) ac tantam attigit laudem ut, si 
Lambertinium digne laudare velimus, eodem modo quo de M. T. Ci¬ 
cerone Livius affirmat, Lambertmio laudatore opus sit. 

Vita defunctus optimus Pontifex homines tamquam patre orbatos 
deseruit; maeror omnes invasit erga Bononiensem virum qui Eccle¬ 
siam collustraverat. Ut exemplum de insignibus Benedicti XIV laudi¬ 
bus proferam, nonnullis inscriptionibus utar, quas Neapolitanorum 
Archiepiscopus Cardinalis Antoninus Sersale, ob solemnia defuncti 
nuper Pontificis funera, in metropolitana ecclesia celebranda perfici 
jussit. 

Inscriptiones, quae, ab humanissimis viris exaratae, res a Ponti¬ 
fice gestas laude extollunt, in ducem editae sunt in eo libro qui 
inscribitur « Ultimi tifizzi renduti alia memoria di Benedetto XIV 
P.O.M. in Napoli nella chiesa metropolitana dall'Eminentissimo e 
Reverendissimo Signor Cardinale Antonino Sersale Arcivescovo a di 
XXII Maggio CIDIDCCLVIII», in Napoli presso Novello de Bonis 
stampatore arcivescovile. Hoc volumen, ducentis annis jam vetus¬ 
tum, ab exoptatissimo amico dono ad me missum, libenter accepi 
praesertim ob inscriptiones quae in eo continentur. Eas utilitati lec¬ 
toribus nostris esse ratus refero. 

Alexius Simmacus Mazzochi, metropolitanae ecclesiae canonicus 
nec non regius interpres Sacrae Scripturae in alma neapolitana stu¬ 
diorum Universitate, litterarum peritissimus, haec in sacram aedem 
ingredientibus legenda dicavit: 

BENEDICTO XIV 

PONTIFICI MAX. LAMBERTINO 
DIVINI HUMANIQUE JURI AD MIRACULUM 
UNI POST HOMINUM MEMORIAM PRUDENTISSIMO 
PLURIMISQUE A SE SCRTPTIS OPERIBUS CELEBERRIMO 
SCIENTIAE VERO DE CONSECRATIONE SANCTORUM 
AB IMIS FUNDAMENTIS CONDITORI 
POST QUIDQUID SUB CAELO EST CHRISTIANI NOMINIS 
QUAMVIS ALIENIORE TEMPORE 
PROSPERE PER ANNOS XVIII GUBERNATUM 
POST FIDEM ADSERTAM PROPAGATAM RELIGIONEM 
SANCTIONES ECCLESIAE SALUBERRIMAS PROMULGATAS 
TOTQUE DEI FAMULOS CAELESTI CURIAE ADSCRIPTOS 
POSTREMO EX SAECULO PROCELLIS 
AD AETERNAE REOUIETIS PORTUM INVECTO 
ANTONINUS CARD. SERSALIUS ARCHIEP. NEAP. 

PARENTI SUO BENE MERENTISSIMO 
JUSTA PARENTALIORUM OFFICIA 
PERSOLVIT MORE MAJORUM. 

Ab eodem Alexio Simmaco Mazzocchi quae sequuntur exaratae 
inscriptiones: 


BENEDICTO XIV 

PONTIFICI SCIENTIA ET APOSTOLIC1S VIRTUTIBUS VERE MAXIMO 
ANTONIUS SERSALIUS NEAP. SACERDOTII INFULIS 
PURPUREOQUE GALERO AB EO EXORNATUS 
QUOD UNUM POTEST SOLEM NI FUNERIS APPARATIONE 
AD ELICIENDA PRECUM SUFFRAGIA COMPARATI 
FILIUS PATRI PARENTAT DE SE OPTIME MERITO 
INTERIM AETERNUM SIBI IN LUCTU SILENTIUM 
OB TANTI PARENTIS AMISSIONEM RESERVANS. 

NULLUS TAM INACCESSUS TERRARUM ANGULUS 
QUO NON BENEDICTI SEDULITAS 
CHRISTI NOMEN INVEXERIT 
EXTREMA TNDIARUM ATQUE SINARUM IMPERIA 
SUBMISSIS SUBINDE NOVIS 
APOSTOLICORUM HOMINUM SUPPLEMENTIS 

EX HOC ETIAM SINENSI NEAP. COLLEGIO LECTIS 
INGENTI CUM FOENORE EXCOLUIT 
IN COPTORUM RUTIIENOR. MELCIIITAR. MARONITARUM 

ECCLESIIS PLURA CORREXIT 
QUIDQUID USQUAM SCHISMATE 
QUIDQUID ERRORIBUS POLLUTUM SENSIT 
RESTITUERE SUO NITORI SATEGIT. 

IDEM IN VASTISSIMAS THIBETI PROVINCIAS 
ALIOSQUE SEPTENTRIONIS POPULOS 
EVANGELTO JANUAM PATEFECIT 
NULLAS ADEO QUAMVIS EFFERATISSIMAS GENTES 
ST MINUS PASSIBUS NON STUDIO SALTEM 
ANXIAQUE CURA PERVASIT 
UT UNIVERSOS SI POSSET 
TN CHRISTI CAULAM COMPELLERET. 

Doctissimum sacerdotem Salvatorem Aula, in sacro archiepisco- 
pali ephebeo eloquentiae praeceptorem tuendique hercolanenses anti¬ 
quitates regii consessus academicum, de claris Lambertinii laudibus 
alias inscriptiones, quae quattuordecim sunt, Cardinalis exarare jus* 
sit. Quattuor, exempli causa, refero. 

UT INGENUARUM ARTIUM NITOR 
SPLENDESCERET QUOTIDIE MAGIS 
NEVE UNQUAM OBDUCTO SITU 
HOMINUM INCURIA OBSOLESCERET 
BENEDICTUS XIV 

ACERRIMUS EARUNDEM CULTOR ET VINDEX 
QUATTUOR IN URBE ACADEMI AS 
TOTIDEM DOCTRINARUM GENERIBUS DESTINATAS 
CONSILIO SALUBERRIMO INSTITUIT 
QUAS QUOAD VIXIT MIRIFICE FOVIT 
SUAQUE PRAESENTIA INCITAVIT. 

ECCLESIASTICAE DISCIPLINAE NERVUS 
SI QUA PARTE ELANGUISSET 
EI PARTI PONTIFEX PROVIDENTISSIMUS 
CITO OCURRENS MODO FOMENTIS 
MODO IGNI FERROQUE 
PRIORI SANITATI RESTITUIT 
IDEM OPINIONUM DISCIDIA 
ECCLESIAM NON SINE CHARITATIS DISPENDIO 
FOEDE IN DIVERSA TRAHENTIUM 
COMPOSUIT. 

Inclitus Pontifex, «consanguinitatis jura oblitus», virtutem unam 
ceteris neglectis rebus, excoluit: 

MONITA DIVINI MAGISTRI SECUTUS 
BENEDICTUS XIV 

NON RESPEXIT CARNEM ET SANGUINEM 
SED JURA CONSANGUINITATIS OBLITUS 
DOMUM LAMBERTINAM VETUSTATE IMAGINIBUSQUE 
INTER ITALICAS FLORENTISSIMAM 
NEC CENSU NEC HONORIBUS AUXIT 
SOLAM NEMPE VIRTUTEM 
TAMQUAM CERTISSIMUM PATRIMONIUM 
SUIS COMMENDASSE 
VIVUS MORIENSQUE CONTENTUS. 

Propagandae fidei summo consuluit studio: 

BENEDICTUM XIV 
CUM PROPAGANDAE FIDEI 
TUENDAE DISCIPLINAE 

CORRUPTELIS ERRORIBUSQUE PROPULSANDIS 
NULLO NON TEMPORE ADVIGILASSET 
DEMUM PRO DEI ECCLESIA STRENUE DECERTANTEM 
SUPREMUM OCCUPAVIT DIES 
SIC CUI VITA LABOR PERPETUUS FUERAT 
MORS INTER LABORES OBITA 
SEMPITERNAM REQUIEM PEPERIT. 


Antonius Pagano, Professor 
Via Leonardo da Vinci, 8 
CATINAE (Calania-Sicilia) in Italia 



REGNA 


MORTIS 


Lunam nitentem, dum peragrans polum 
corusca pendet, talia jurgia 
audire sum visus repente 
cum jaceret veluti dolore 


commota (fictis credere si licet 
quicquam poetis, credite, posteri!) 
terrasque per noctem supinas 
haud solitam bibere aure vocem. 

* * * 


“ Humana proles, sat mihi jam fuit, 
multos amores cernere si tuos 
de sede tam summa valerem 
et fidei repetita verba 


captare. Non jam pondus erit satis 
regni marini tollere vi mea 
ad tempus, ut rursus recumbat 
udaque litora mox relinquat. 


Natura quaenam sit mea discere 
optatis; usi luminibus vitro 
atque arte confectis, meorum 
planitiem studuistis olim 


solum locorum quaerere, nomina 
hinc multa multis addere montibus 
nec voce pontum ullum suapte, 
et sine aqua, sinitis carere. 


At nuper istinc per liquidum aethera 
glandem rotundam pondere non gravi 
vidi, igne cum ferretur acri, 
has gelidas properare ad oras 

sensimque certo tempore, quo magis 
liuc prosiliret, pandere lumen ut 
captaret ignotam locorum 

hanc faciem propriorem et undis 


ac sucinae artis vi subita procul 
jactaret lnijus sedis imagines 
vobisque, homulli, mox liceret 
certius has oculis videre. 


Ignota visens rursus, at ultimum, 
lumen reclusit, reddidit illico 
quae creverat, fractisque tandem 
machinulis jacuit perempta. 


Qua mole constem, quae juga montium 
hic celsa surgant, flumina num fluant 
e montibus, passimve frondes 
hic virides moveantur auris, 


haec nosse vultis. Pectora scilicet 
infinitatis magnus amor quatit... 

Quid ? Mortis hic regnum patentis! 
Cur petitis nigra regna Mortis? 


Ex quo, remotis dissita sedibus 
Terrae \ volutor per spatium poli, 
hinc funera et clades et arva 
despicio calido cruore 


conspersa vestro. Funera, tam brevi 
vita fruentes, in fera tenditis, 
quaeque imminet cunctis severa, 
hanc properare gradus jubetis? 


Quaerenda in ipsis munera finibus, 
quos mente toti jam generi Deus 
cauta dedit, telluris usum 
cum soboli tribuit recenti. 


1. Sunt qui censeant Lunam Terrae partem olim fuisse, a qua ingentibus 
viribus sejuncta recesserit. 



Regna Mortis 


Hinc quid studetis carpere? Quid boni 
vobis futurum fingitis anxii? 

Qui Mortis haec aeterna tangat 
regna suis tunicis amictus? 

E glandis audax prodeat angulo 
deambulatum solus in aethere 
atque alteram tangat volantem 
per spatium sine fine caeli. 


At daedaleum post iter huc ubi 
caeli viator lapsus erit timens 
primusque tantam vastitatem 
conspiciet pavidis ocellis, 


quid hinc? Beatas divitias domum 
deferre quasnam gestiet inclitus? 
queis frigora atque aestus nefandos 
artibus hic fugiet paratus? 

Hic regna Mortis! Fluminibus vagis 
non haec secantur, nullaque frondibus 
ornatur arbor; non apricis 

floribus haec loca conteguntur; 


non ullus aer, viscera qui meet 
membrisque vires suppeditet novas; 
hic nulla camporum voluptas, 
non volucres gelidive fontes. 


Nam solis aestus nunc furit igneus 
totamque torret, post modo me gelu 
his rupibus frangit vetatque 
vel tenuem viguisse vitam. 

Immane quantum taetra silentia, 
dum mutor alto pendula in aethere, 
ubique me vincunt: patere 
nil nisi magna sepulcra dicas. 


Nexus ut arcti dura ligamina, 
queis vincta Terrae semper adhaereo, 
effringere hic demum liceret, 
solis et igniferi profundas 

labi in cavernas! I n spatiis poli 
horrentis ictus innumerabiles 
irent per immensum favillae 
et nova sidera subsilirent. 

At vita quaedam, nunc ubi Mors viget, 
extaret, arvis gramina surgerent 
atque arbores sensim scaterent 
cantibus atque avium volatu. 

Vos hinc, homulli, quid petitis globis 
in summa jactis aetheris? Algidi 
nemo ausit ingentis sepulcri 
huc properans violare regna, 

ne Mortis, auris deficientibus 
pulmone siccus, pondera sentiat 
hic illico mittatque Terrae, 

immemor heu reditus, salutem 

* * * 


Risu maligno flevit et obviis 
vultum nitentem nubibus abdidit: 
quae dixerat ventus pererrans 
arripuit tenui susurro. 


Josephus Morabito, Professor 
Via T. Cannizzaro, 206 
MESSANAE (Messina) in Italia 



I) K RE COS MONA UTICA 

(pars tertia, quae alteram, in n. 199 editam, sequitur) 


XXXI. — Tertio idus septemb. MCMLXV1I: tertia nondum exacta 
vigilia, vel potius —ut vulgo dicunt— tertia fere hora post mediam 
noctem, specillum (ital. «sonda» dictum) e regione «Cape Kennedy» 
appellata, quae ex Foederatis Americae Septemtrionalis Civitatibus 
jam toto orbe innotuit, quinto per inania propulsum spatia, in lunae 
superficie se levi lapsu, ut jam alia hujusmodi tria, deposuit. Idem 
est illi nomen, quod et ceteris jam antea projectis: «Surveyor» cu¬ 
jus volatum minus minusque velocem, usque ad undecimum vix in 
horas km., sensim fieri oportuit, ne ulla videlicet ejus pars lunare 
solum violenter attingeret. Leniter enim in planitie, quam «Mare 
Tranquillitatis » —etsi pro soli figuratione vocabulum dissonet— pe- 
ritissimi sideralis disciplinae viri jam appellare sunt soliti, «Surveyor» 
recubuit: in dextera scilicet lunae plaga ad Terram versus spectante 
E tribus pedibus, quos speculatoria hujusmodi machina gestat, unus 
perspicue conspici potest in prima observanda imagine ex eis, ope lu¬ 
cis impressis, quas eadem machina e tam longinquo jam misit. Altera 
imago quiddam circuli figura definitum repraesentat, in quod studiosi 
viri jam jam scrutandum incumbunt; quorum praecipuum id est con¬ 
silium: ut lunare solum, electrochimicae disciplinae ope, temptent 
atque experiantur. 

XXXII. — Quintodecimo kal. nov. MCMLXVII, primo mane (ital. 
hora quinta ac dimidia) laetum exoptatumque est allatum nuntium: 
quandam speculatoriam machinam a russicis rei cosmonauticae pe¬ 
ritis viris, quatuor abhinc menses in aetheria spatia propulsam, cui 
nomen «Venus IV», Veneris astri ex ipsorum sententia et juxta prae¬ 
visa tetigisse oras. Proposita, verum, haud plene prospere cesserunt: 
nam, cum paucas notas per aetherias undas transmisisset, ad crassum 
atque efferventem aera attinentes, machina nihil sui amplius indicii 
dedit. Doctissimi viri atque impigri habilesque opfices nihil jam du¬ 
bitant quin ingens propellendi vis machinam in Veneris superficiem 
conlineaverit. Non desunt tamen qui profiteantur eandem, gravi co¬ 
llisam ictu in venusinas oras, diffissam omnino jacere, vel potius ali¬ 
quo hiatu aut crassi pulveris acervo absorptam penitus esse. Nihil, 
ceterum, abest quin, ob quoddam adapertilis umbellae vitium, tempe¬ 
rari velocitas nequiverit, sub ipso paene temporis momento, quo ma- 

china Veneris oris appropinquaret. Unum pro certo tamen habendum: 
exacto quatuor mensium itinere, speculatoriam «Venus IV» plus 
quam octingenties centena milia km. a Terra distare (vulgo nempe 
ital.: «piu di ottanta milioni di km.»). 

XXXIII. — Quartodecimo kal. nov. MCMLXVII, primo fere ves¬ 
pere (ital.: «duodevicesima ac dimidia hora»), sex et triginta interjectis 
horis ab altera speculatoria machina propulsa a russicis, hujusmodi 
alteram machinam, «Mariner V» dictam, quatuor tantum milium km. 
intervallo ab astri Veneris orbe pervenisse allatum est nuntium. Ean¬ 
dem e primaria sede, apud Foederatas Americae Civitates ad id ipsum 
constituta, doctissimi rei cosmonauticae viri quatuor abhinc mensi¬ 
bus —eodem nempe tempore, quod jam modo de russico jactu memo¬ 
ravimus— non in ipsam Veneris superficiem, sed in viciniora conli- 
neaverant. Omnia, igitur, americanorum proposita —ut ex Actis Diur¬ 
nis colligi potest— prospere successerunt. De aeris natura, quo Venu¬ 
sinus orbis involvitur, sive crassus idem est repertus sive hydrogeno, 
oxygeno, azoto praeditus, quaedam instrumenta, quibus est aeria ma¬ 
china instructa, certiores nos procul dubio sunt factura. Communis, 
ceterum, opinio est, ut exilis habeatur spes aera purum, pro humana 
degenda vita spirabilem, in Veneris astri solo recipi posse. Id tamen 
nostra prae ceteris interest, ut una jam nunc relinquatur machina 
—sit sane americana—, cujus opera certiores nos fiamus de aliis in¬ 
diciis, quae forte colligi possint. 


DE SPECULANDO «VENERIS» ORBE 1 


Haud semel, immo frequens vix lunae lambere quivit 
Oras nauta volans: proxima meta fuit. 

Ast hodierna minus: metirier ecquid oportet? 

Machina nam «Veneris» tarda peregit iter. 
Crastina plura dies etiam de nubibus astra 
Edet: Iapeti quid genus, ergo, domet? 2 


1. Quinto prius, quarto deinde decimo kal nov. MCMLXVII a russicis atque 
americanis rei cosmonauticae peritis quaedam machina est in aetheria projecta 
spatia «Venerem» stellam speculatura: alterius «Venus IV», alterius vero «Ma¬ 
riner V» nomen. Quarum, tamen, prior, post nonnullas transmissiones, jam 
nihil sui indicii dedit, cum altera permultas alias notas usque transmisisset, 
(v. descriptionem n. XXXII). 

2. Iapeti... genus = v. HORAT.: Carmina - 1,3,27. Jam vulgo Iapeti fabula 
innotuit, cujus filius, Prometheus, «audax ignem aetheria domo subductum 
gentibus intulit». 

Milibus e multis astris, quae semper in orbe 
Caeli templa terunt, nocte dieque vaga, 

Alterius demum laciem temptare specillo 3 

Nunc contendit homo: num libet ista mora? 

Lunae numquid iter caelestis forte viator 
Desiit impatiens? Longius immo petit! 

Quae tamen ex astris super aut sub sole moventur. 

Pro tanto spatio pars quota capta patet! 

Volvet saeclorum seriem sine fine pererrans 
Sol, prius ac pateant abdita quaque latent. 

Ut magis ac magis haec aetas humana virescat; 

Non ita tot, tamen, ut sidera nosse queat! 

Immensis spatiis terrestria fata repugnent: 

Celsum quisque tamen speret adire polum! 

XXXIV. — Sexto kal, nov. MCMLXVII: imaginem, lucis ope im¬ 
pressam, quaedam speculatoria machina, «Mariner IV» dicta, tres cir¬ 
citer abhinc annos per inania projecta spatia ex «Jet Propulsion La- 
boratory», seu ex Officina speculatoriis propulsandis machinis in Ca- 
lifornia constituta, quae est Foederatarum Americae Civitatum regio, 
in Terram transmisit, adhuc errantis stellae (seu «planetae») Martis 
orbem circumiens. Jampridem, nempe pridie idus jul. MCMLXV, sep¬ 
tem mensium itinere semisque peracto, quindecim ejusdem stellae 
imagines eadem machina transmiserat, quarum nunquam quidem est 
nuntium datum. Quomodo autem, tanto interjecto temporis intervallo, 
sextodecima haec imago transmitti potuit? Terrae propinquioris vide¬ 
licet volatus opera: nam, nuper demum machina speculatoria «Mari¬ 
ner IV», Martis orbem circumvolare pergens, ad nongenties vix cen¬ 
tena milia km. (vulgo, ital.: «circa 90 milioni di km.») a nostro «pla- 
neta» distabat. Quae imago non diversas cernendas res ostendit atque 
antecedentes ceterae: comprobat enim superficiem martianam non 
aliam esse —prima saltem specie— atque lunarem: hic nempe quo¬ 
dammodo perviam, illic imperviam; foveis ad instar craterum, ex Vul¬ 
cania forsan eruptione cavatis aut ex aerolithum fragmentis ab alto 
aethere delapsis, passim, crebro potius, consparsam. Cosmonauticae 
artis periti viri, satis suae operae compotes, profitentur hujus machi¬ 
nae «Mariner IV» tenacem esse tamdiu ac perlucidam servatam me¬ 
moriam, quae sane electronica vi efficiatur: quod ipsa recens imago 
non minus ac ceterae antecedentes nitida plane conspiciatur. 

XXXV. — Sexto ac deinceps tertio kal. nov. MCMLXVII: russici 


3. Alterius = vix alter, post Lunam, est Veneris orbis, quem cosmonautae 
speculari aggrediuntur. Quot alii orbes sunt eis reliqui? Ecquis enumerare 
potest? 

rei cosmonauticae periti duos satellites, hominis affabre manu factos, 
propulerunt, non solum Terrae circumferendae causa, sed ut novum 
experimentum perficerent: qua, nempe, ratione ex duobus vehiculis, 
scilicet «Cosmos 186» et «Cosmos 188» —quod ad hanc rem attinet— 
aerii spatii iter agressis, unum, jussu e Terra captato, postquam 
alterum convenerit, cum hoc arctius congredi possit; aliquamdiu au¬ 
tem post, re perfecta, e priore disjungi iterque separatim recipere pos¬ 
sit. Experimentum prospere cessit, et magni momenti haberi posse 
nonnulli docti arbitrantur: quod, cum prius vehiculum in alterum 
inserendi facta sit facultas non per hominis manuum laborem, ve¬ 
rum per quasdam machinulas in Terra electrica vi actas, hujusmodi 
conjunctio, artificio confecta, efficiat ut multum et temporis et labo¬ 
ris cosmonautae in itinere parcant. Expeditius, praeterea, fieri potest 
—aiunt quidam— ut «stationes», pro suo nomine, constituantur, quas 
futuri cosmonautae tamquam officinas aut plateolas adhibere possint, 
unde extremum iter, vel potius volatum, aggressuri sint, se, peculiari 
capso involutos, in lunare solum conlineantes. Non desunt, ceterum, 
qui vehiculorum conjunctionem ac sejunctionem non sine aliqua ipsius 
hominis opera effici posse profiteantur. 

XXXVI. — Septimo idus nov. MCMLXVII: hora, apud Italos, fere 
nona ante meridiem (tertia latinitatis more computata), e Foederata¬ 
rum Americae Civitatum regione, quam «Cape Kennedy» appellant, 
machina quaedam speculatoria (ital. «sonda»), ignivoma propellente 
vi, in lunare solum est conlineata, cui nomen «Surveyor VI». Eidem, 
utpote animatae rei, cosmonauticae artis peritissimi viri id com¬ 
miserunt: ut plagas nondum exploratas, per appositam «telethecam», 
deprehenderet et lucis ope imprimeret, ad locum quam opportunis¬ 
simum cernendum ac statuendum pro futuris cosmonautis, iis qui¬ 
dem, quibus primum ad lunares oras erit appellendi facta facultas. 
Plaga, in quam maxime hujusmodi scientiis imbuti viri ipsam machi¬ 
nam conlineaverunt, in media ipsius lunae facie porrigitur, quae e 
nostra Terra cerni potest, quaeque «Sinus Medii» proprio nomine de¬ 
claratur. Doctos viros metus, porro, non latuit ne speculatoria haec 
«statio», ob iniquum loci statum, lapidosum nempe et hiatibus ex vul- 
cania forsan origine frequentem, discindi aut, per ictum violentum, 
diffindi posset. Tres, ceterum, ex «stationibus», quas dicunt, jam an¬ 
tea in immensum propulsis spatium, in plagas praestitutas, nempe 
—ut rectius definiantur— in «Mare Tranquillitatis» atque «Oceanum 
Procellarum » —quibus inter doctos nominibus convenit— optime 
sunt conlineatae; quin etiam leniter lunare solum attigerunt. «Sur¬ 
veyor VI» parva quadam officina, ad res chimica arte conficiendas, est 
instructa, absque ulla hominum opera acta; «telethcca», insuper, pa¬ 
riter ac superiores aliae, est praedita, quae, per speculum circum ver- 

sum, ipsi summae tripedali machinae impositum, longius latiusque 
cujusque, utpote vicinioris, exploratae plagae imagines in Terram mit¬ 
tendas imprimat. Sexagesima, ergo, hora exacta, ipsa videlicet qua 
praestitutum erat, IV idus nov., statio «Surveyor VI» leni descensu in 
ipsa media lunae facie, quae quidem a terrigenis plerumque cernitur, 
se deposuit. El primis satellitis imaginibus, in Terram transmissis, 
conspici potest «Sinus Medii», quem dicunt, regio aridior, plateis de¬ 
pressis, in longitudinem patentibus, frequens. Edita admodum loca, 
praeterea, mirum profecto, discerni possunt, saxea prorsus, immo 
praerupta, proxima plagae, quam «Sinum Centralem» dicunt; quae, 
cum nunquam in imaginibus ante impressis perspicue viderentur, ex 
vulcaniis eruptionibus recentius effici potuisse opinio vulgo conicitur. 

XXXVII. — Quarto idus nov. MCMLXVII: primo fere mane, ex 
illa, quam «Cape Kennedy» dicunt, regione apud Foederatas Americae 
Civitates, missile, «Saturnus» nomine, quo nullum majus a quaquam 
totius orbis civitate, est in immensum projectum spatium: vicies enim 
et quater (centena milia) librarum pondo est (ital.: «140 tonnellate»), 
ducenta quadraginta cubita altum (ital.: «120 metri»), ita ut sextam ac 
tricesimam aedificii contignationem aequet. Quod missile ubi pri¬ 
mum bis Terram se circumegit, tertia contignatio ab eo se sejunxit, 
capsum, quem vulgo «navem» appellant, «Apollo» nomine, duodevi¬ 
ginti milia km. in altitudinem propellens eumque in eodem orbe cons¬ 
tituens, quo ipse «Apollo» constitueretur, si ad Lunam re vera conli- 
nearetur (quod est in votis). Res, ut videtur, admodum ardua, dum¬ 
modo consideres decuplo majus esse hoc missile quam alterum a rus- 
sicis superius propulsum, ejusdemque velocitatis tantam esse vim, ut 
decem vix diebus superficiem lunarem attingere possit. Tanti mo¬ 
menti haec est navis —aiunt hujusmodi rei peritissimi viri—, ut et 
posthac eadem adhiberi possit, quoties scilicet quaevis aetheria itinera 
suscipere cosmonautis placuerit, corpora caelestia (ex. gr. Martem, Ve¬ 
nerem, etc.) explorandi causa. Tres, praeterea, capsulae in eadem nave 
«Apollo» sunt conlocatae, cerebra —ex electronica ratione— simulan¬ 
tes trium cosmonautarum, Schirra videlicet, Cunningham, Eisele, qui¬ 
bus primis «animatum» volatum (in proximum —ut probabilius vide¬ 
tur— februarium mensem futurum) experiendum fuerit. Ubi primum 
autem, per jussum e Terra missum, motoria «Saturni» machinula, 
quae ad tertiam quidem missilis partem attinet, agri rursus coepta 
est, navis «Apollo», itinere deverso, in Terram, loco praestituto, in 
Oceani Pacifici nempe aequora, adapertilis umbellae ope, rediit. 

XXXVIII. — Quintodecimo kal. dccemb. MCMLXVII: hora italica 
circa meridiem, americani viri, rei cosmonauticae periti, qui in Cali- 
fornia (Foederatarum Americae Civitatum regione) officinae «Jet Pro- 

pulsion Laboratory» (ex proprio indigenarum sermone) praesunt, ad 
speculatorias propellendas machinas constitutae, novum perfecerunt 
experimentum: tres motorias machinulas, seu propulsores tripedalis 
specilli (ital. «sonda») «Surveyor VI», superioribus diebus (quinto idus 
nov.) projecti, rursus ignifera vi excitaverunt, ut idem «Surveyor» e 
superficie lunari, in qua jam se leniter posuerat, altius tolleretur et 
aliquantum e suo loco discederet. Quod felici cessit exitu: nam, «Sur¬ 
veyor» e lunari solo se levavit simulque sex cubita longe transtulit, ita 
ut manifesta faceret vestigia a se ipso antea impressa: quae attente a 
doctis cerni deinceps poterunt, ut subtilius ac magis perspicue defi¬ 
niatur num solidum re vera sit lunare solum. 


Januarius Marinelli, Professor 
V. Salvator Rosa, 241 
NEAPOLI (Napoli) in Italia 

DESCENDIMIENTO DE CRISTO 
A LOS INFIERNOS 

Luego, todos aquellos infernales 29 
atormentadores 3(> , en medio 31 de sus 
oscuridades 32 y tinieblas, comenza- 
ron 33 entre si 34 a murmurar dicien- 
do 33 : Quien es este tan terrible 38 , tan 
poderoso y tan resplandeciente? Nun- 
ca 37 tal hombre como este 38 se vio 39 
en nuestro infierno 40 ; nunca en estas 
cuevas 41 tal 42 persona 43 nos envio 
hasta hoy 44 el mundo 45 . Acomete- 
dor 4,J es este, no deudor; quebranta- 
dor 47 es, no pecador; juez parece 48 , 
no culpable 40 ; a pelear 50 viene, no a 
penar 51 . Decidme 32 : ^donde estaban 
nuestros guardias 53 y porteros 64 
cuando este conquistador 55 rompio 56 
nuestras cerraduras 57 y por fuerza 58 
entro 59 ? 

(Quien sera 00 este, que tanto pue- 
de G1 ? Si este fuese culpado 62 , no se¬ 
ria tan osado 63 ; y si 04 trajera alguna 
oscuridad 03 de pecado, no resplande- 
cieran 60 tanto nuestras tinieblas con 
su luz 67 . 

Mas si es Dios, <ique tiene que ver 68 
con el infierno? Y si es hombre, ^corno 
tiene tanto atrevimiento 60 ? Si es Dios, 
(que hace 70 en el sepulcro? Y si es 
hombre, ^como ha despojado nuestro 
limbo 71 ? 

jOh Cruz, que asi has burlado 72 
nuestras esperanzas 73 y causado nues¬ 
tro dano 74 ! En un madero alcanza- 
mos 75 todas nuestras riquezas 76 y 
ahora en un madero las perdimos 77 . 

(Fray Luis de Granada, Libro de la 
oracion y meditacidn, I, c. 3, t. II; 
cfr. BAC, Obra selecta, p. 869). 


CRISTO DISCENDE ALUINFERNO 

Subito tutti quelli infernali 29 tor- 
mentatori 30 in mezzo 31 della loro 
oscurita 32 e tenebre, cominciarono 33 
fra di loro 3I * a mormorare dicendo 35 : 
Chi e questo cosi terribile 36 , cosi 
potente e cosi risplandeciente? Non 
mai 37 uomo tal si vide 39 , come 
questo 38 , nel nostro inferno **°; non 
mai in queste caverne ** tal t 2 per¬ 
sona 45 ci ha mandato il mondo 45 
fino ad oggi hk, Costui e aggresso¬ 
re non debitore; distruttore 47 
non peccatore; giudice pare * 8 , non 
colpevole * 9 , a combattere 50 viene , 
non a penare 51 . Ditemi 52 , dove stava- 
no le nostre guardie 53 e portinari 5 * 
quando questo conquistatore 55 rup- 
pe 36 te nostre serrature 57 , e per for- 
za 58 entro 5D ? 

Chi sara no questo che puo tanto 61 ? 
Se questo fosse colpevole 62 , non sa - 
rebbe cosi ardito 65 , e se 6f > avesse 
qualche macchia 05 di peccato , non ris - 
plenderebbero 66 tanto le nostre tene¬ 
bre per la sua luce 67 . 

Ma se e Dio, che ha da fare 68 con 
Vinferno? E se e uomo, come ha tanta 
arroganza 69 ? Se e Dio, che fa 70 nel 
sepolcro? E se e uomo, come ha dis- 
pogliato il nostro limbo 71 ? 

O Croce, che cosi hai burlato 72 la 
nostra speranza 73 , e causato il nostro 
danno 7/ *! In un legno abbiano ottenu- 
to 73 tutte le nostre ricchezze 76 , ed 
ora in un legno le perdiamo 77 . 

(Cfr. DelVOratione et meditatione 
—l. a parte—, trad. da Giord. B. Por- 
taccht, en Venetia 1594, p. 54-55, t. II). 

29. INFERNALES — INFERNALI: inferorum; saepe enim adjecti¬ 
vum in genetivum mutatur; cfr. «omnium oculi» / todos los ojos], «do¬ 
lor corporis» [ dolor corporal], civium jura /derechos civiles] — «om¬ 
nium consensus» /consenso generale], «singulorum commoditates» 
/"interessi particolari J, «humanitatis studia» ^studi letterari], «historiae 
fides» /Veridicita storica], «hominum societas» /societa umana]; cfr. 
Paoli, Scriver lat., 2 & 58, p. 91; Gandino, Lo stile lat., 11,4, 1. 

30. ATORMENTADORES — TORMENTATORI: carnifex, icis. 

31. EN MEDIO — IN MEZZO: in; cfr. «In summo otio maximaque 
copia» Cic., de fin., 3,2,7; «In maxima rerum copia aequo animo 
tamen vixit». — In omitti potest cum adest pronomen demonstrati¬ 
vum: « hoc motu atque hac perturbatione animorum atque rerum» 
Cic., de leg. agr., 1, 8, 24 (cfr. Gandino, Lo stile lat., V, 3, 8). 

32. SUS OSCURIDADES — LORO OSCURITA: utere numero sin¬ 
gulari: obscuritas; pro adjectivo sus (loro) pronomen is adhibe, quod 
singulis vocibus praepone et cum praepositione in repete. 

33. COMENZARON — COMINCIARONO: retineri potest et latine 
reddi, cum sensus verbi phraseologici hoc loco non percipiatur. 

34. ENTRE SI — FRA DI LORO: distinguas oportet entre si (con 
se) = 'secum, cum animo suo’, ab inter se = 'alius alium'; cfr. «Cice- 
rones pueri amant inter se» Cic., ad Att., 6, 1,12; «Controversias inter 
se milites habuerunt» Caes., de b. c., 1,87,2; «compellare inter se; co¬ 
hortari inter se; timere inter se». — Quo sensu rectius ab invicem et 
mutuo abstinebis —adhibentur tamen imperatorum aetate—, quae 
proprie significant a su vez, alternativamente —(ital.) a turno — (gall.) 
a son tour, tour a tour [non vero: (hisp.) mutuamente, reciprocamente 
— (gall.) mutuellement , reciproquement ]; cfr. Berger, Stylistique lat., 4 
& 5, p. 51; & 29, p. 135; Paoli, Scriver lat., & 232, 4, a, 3; Gandino, Lo 
stile lat., IV, 1, 12; Ernout-Thomas, Synt. lat., 2 & 212. 

35. DICIENDO — DICENDO: omitti potest, cum ejus notio in ver¬ 
bo murmurare insit. 

36. TAN TERRIBLE... — COSl TERRIBILE: de ratione conver¬ 
tendi adv. tan, (cosi) cfr. supra pag. 63-64 (Palaestra L., 37 (1967) 
63-64). Hoc loco usurpare potes adverbium tam conexum cum adjectivo 
positivo — cum primo saltem; — tertio vero praepone et idem, idem- 
que [fulgentissimus]; nam, cum substantivo — de quo adjectivum jam 
praedicatum est — alia adicitur qualitas diversa vel opposita, fere et 
idem, idemque adhibetur: «Q. Scaevola peritissimus juris idemque per¬ 
comis est habitus» Cic., Brut., 58,212; «Crassus eloquens fuit idemque 
juris peritus»; «Ego vir fortis idemque philosophus vivere pulcherri- 

mum duxi» Cic., ad fam., 9, 17,2; «Caesar, maximus imperator idem- 
que orator summus»... 

Berger, Stylist. lat.,' & 36, p. 151; Paolt, Scriver lat.]- & 103, p. 155; 
Gandino, Lo stile lat., XII, 1, 10. 

37. NUNC A — NON MAI: adhibe nemo homo (unquam), quarum 
vocum aliam initio, aliam vero in fine sententiae appones, quo utraque 
signate praestabunt in oratione: «Nemo hominem homo agnosceret» 
Crc., de nat. d., 2, 38, 96; «Ut nemo homo nisi hominis similis esse» 
Cic., de nat. d. 1, 28, 78. 

38. COMO ESTE — COME QUESTO: similis; cum adjectivo simi¬ 
lis habentur: a) genetivus: «...hominis similis esse» Cic., de nat. deor., 
1,28,78; plerumque cum pronominibus: similis mei, tui, nostri: «ves¬ 
tri similes » Cic., Phil., 2, 107; «similia horum» Cic., de fin., 3, 51; et 
cum veri-similis: «quid est simillimum veri?» Cic., Tuse., 5, 11. 

b) dativus — non admodum frequens —: «...quid habet simile 
epistula contioni ?» Cic., ad fam., 9, 21, 1. 

conferantur etiam: «homines inter se similes»; 

«forma similis» (ablat. respectus seu limitationis); 

«similis ac {atque)»: «Ne quod simile incommodum accideret... ac 
superiore aestate acciderat» Caes., de b. g., 8, 24, 3; 

«simile est ac si hic mundus intereat» Cic., de re pubi., 3, 34; 
«similis ut si...» Cic., Cato M., 17; 

«similis tanquam si» Cic., de div., 2, 131. 

Cfr. Ernout — Thomas, Synt. lat.,- & 54; & 82. 

Tescari, Sintassi lat., n. 178; n. 546; n. 548. 

39. SE VIO — SI VIDE: formulae his similibus in latinum con¬ 
vertuntur: 

I. si adest subjectum definitum: 1) prima persona plurali: cum 
is qui loquitur, in re agenda quasi praesens adest: «quae volumus, 
libenter credimus» [se quiere, se cree — si vuole, si crede]. 

2) 3. a persona plurali: ut in verbis ferunt, dicunt, narrant, putant, 

—i. e. homines —: «si dice, si narra, si crede». 

II. si non est subjectum definitum: 1) ope quis, aliquis: «dicet 
aliquis» [si dira]; «si quis hoc fecerit» [si se hace esto — si Ton fait 
cela]; 

2) 2“ persona singulari, in subjunctivo potentiali: «videns»; «ibi 
videres» [si poteva vedere], «memoria minuitur, nisi eam exerceas»; 
multos reperias qui». ... [si trovano molti che...J 

3) nomine res adhibito: «Cognovi... ad arma rem spectare» Cic., 
ad fam., 14, 5 [se muy bien que vamos — se va — a parar a la guerra]. 

4) voce passiva impersonali: «vivitur» /se vive — si vive]; «bibi¬ 
tur» [se bebe — si beve — on boitj. 

Paoli — Lasinio, Manuale Sintas, lat. 3, & 4. 

Ernout — Thomas, Synt. lat., 2 & 170; in quibus alia invenies. 

40. EN NUESTRO INFIERNO — NEL NOSTRO INFERNO: adhi¬ 
be apud et dele adjectivum nuestro — nostro; aut breviore forma apud 
nos. 

De praepositione apud cfr. Paoli, Scriver lat., & 222. 

41. CUEVAS — CAVERNE: specus, spelunca; aut latiore sensu 
et per translationem cavum latibulum, latebra. 

42. TAL — TAL: distingue: hujusmodi [de esta clase — di ques¬ 
ta fattaj; ejusmodi [de esa clase, de tal clase — di tal fatta — de 
telle sorte, de tel geme]; talis [de tal naturaleza — de telle qualite, 
de telle nature]: talis ad «naturam» sese refert, hujusmodi autem 
potius ad «modum». 

Berger, Stylistique lat., & 5: pag. 79. 

Paoli, Scriver lat., & 98, 6, n. 1. 

43. PERSONA — PERSONA: vir, homo; cfr. alia de voce per¬ 
sona: Paoli-Casini, Index emendatae latinitatis, p. 41 et 130; Berger, 
Stylist., 1, & 5: pag. 60. 

44. HASTA HOY — FI NO AD OGGI: ad hoc tempus. 

45. MUNDO — MONDO: vox mundo — mondo — monde, e 
linguis hodiernis, multimodis latine exprimi potest, cum diversi sen¬ 
sus nomini insint, eaque voce suis locis significare possumus: 

1. universo — universo — univers: et latine redditur: mundus 
qui proprie de caelo, seu de «firmamento caeli» dicitur; universum; 
universa, orum; rerum universitas. «Innumerabilitas mundorum » 
Cic. de nat. deor., 1, 73. 

2. terra — terra — terre [globo terrestre]: orbis terrarum —qui 
proprius dicitur de terris Romanorum dicioni subjectis —; terrarum 
orbis Saliajst.; orbis Lijcr. — Pi.in.; orbis terrae — i. e. proprie uni¬ 
versa terra quam homines incolunt —: 

orbem terrarum circumire [fare il giro dei mondo], 
orbem terrarum pererrare, pervagari [recorrer el mundo], 
orbis terrarum partes [partes dei mundo], 
orbis terrarum divitiae [riqtiezas det mundo], 

in ultimas oras Plaut. [hasta las regiones mas lejanas dei mundo], 
omnes gentium partes [todas las partes dei mundo], 
domini terrarum [seriores dei mundo — maitres du monde], 
dominus totius orbis — dominus rerum humanarum (1NSCR.) [se- 
hor dei mundo], 

in terris — in his terris [en este mundo — in questo mondo — dans 
ce monde], 

in ultimis terris [en los confines dei mundo — alia fine dei mondo]. 



Scribe latine 


21 


3. los hombres — gli nomini — les homines: homines; mortales; 
hominum genus; omnes (homines): 

notitia hominum [conoscenza dei niondoj, 
optimus hominum [la persona migliore dei niondo], 
omnium felicissimus [Tuomo piii felice dei mondo], 
inter omnes constat [tutlo il mondo sa che], 
obviis id narrant [iis le disent a lout le tnonde], 
res pervulgata [cosa que conoce todo el mundo], 
post homines natos [desde que el mundo es mundo — dacchd 
mondo e mondo], 

post hominum memoriam [desde que el m. es m.]. 

4. sociedad — societd — societe: hominum societas; coetus ho¬ 
minum frequentiaque; celebritas: 

veteres nationes [el mundo antiguu — il m. antico], 
veteres [el mundo antiguo — il m. antico], 
haec aetas [el mundo actual, el m. moderno], 
homines hujus aetatis [il mondo attuale, odierno], 
litterae; litterati; docti [il mondo litterario], 
homines elegantiores [il gran mondo], 

viri optimarum artium studiis eruditi [le beau monde — il mondo 
dei dotti], 

homo non imperitus morum; homo urbanus et lautus [uomo di 
mondo], 

vitare turbam; fugere celebritatem [huir dei mundo — fuggire il 
mondo], 

in celebritate versari [vivir en medio dei mundo], 

sic vita est; sic vivitur; sic fit; sic fieri solet [cost va il mondo]. 

5. vida — vita — vie: vita; lux: 

in vitam venire; nasci [venir al mundo], 

in lucem prodire; in lucem suscipi, edi [venir al mundo], 

simul atque editi sumus Cic. [tan pronto como venimos al mundo], 

vitae gaudia [alegrias de este mundo]. 

6. el otro mundo — Valtra vita: inferi orum; apud inferos; vita 
futura; vita quae est post mortem: 

si ab inferis exsistat [si volviera dei otro mundo], 
ad meliora profectus est [partio para el mundo mejor], 
(translate): incredibilia! [cose delValtro mondo!], 
temere vivit [vive nel mondo della luna]. 

1. un mundo — an mondo (quantitd grandissima): copia; mul¬ 
titudo; vis; magna vis; pondus — eris: 

vis argenti [grande quantitd (un mondo) di argenteria], 
pondus argenti magnum, grande [un mondo di argenteria], 
maximum auri pondus [una grande quantitd (un mondo) di oro], 
rerum maxima copia [un mundo de cosas], 
magna hominum frequentia [un mundo de gente]. 

8. las cosas dei mundo — le cose dei mando: res humanae: 

an tu res humanas ignoras? [non conosci il mondo?], 
rerum humanarum peritus [esperto, pratico dei mondo], 
rerum humanarum minime peritus, imperitus [senza esperienze nel 
mondo], 

rerum cursus [el curso dei mtmdo], 
res externae [el mundo exterior], 

pereant omnes licet; etsi fractus illabatur orbis [aunque se hunda 
el mundo — caschi, rovini il mondo]. 

9. modo de pensar — modo di pensare: saeculum; mores: 

in saeculum facit: [nel mondo si fa cost], 

hi nostri mores: [cosi va il mondo ( asi pensamos; esta es la moda)]. 

Quod autem ad ipsam vocem latinam mundus spectat, haec ha¬ 
beto: prima Christianorum aetate et Ecclesiae Patrum subtilioribus 
augetur significationibus, quae ad mores et ad animi vitam superna- 
turalem praesertim spectant —quas tantum notiones, non illas scrip¬ 
torum classicorum, hic referimus—, et: 

10. mundus idem est atque homines —qui Deo opponuntur—: 
«non pro mundo rogo» Joh., 17, 9; 

ideo et: 

a) mali, perversi homines: 

«si mundus vos odit» Joh., 15, 18; 

b) hoc saeculum, hominum opinio et existimatio —opponitur 
caeli et animi rebus—: 

«dilectio hujus mundi» Aug. Tract. Euan. Joh., 74, 

«sapientia hujus mundi stultitia est» 1 Cor., 3, 19; 

c) res hominum fluxae et caducae: 

«si mundum universum lucretur» Mat., 16, 26; 1 Cor., 7, 31, 

«mundo mori» Hier., Ep., 39, 4; 

d) illud vitae genus quo «saeculares» uti consuescunt: 

«despectus mundi» Greg., M. Ep., 12, 6, 

«pompa mundi» Ep., 13, 25; 

e) cunctae res creatae peccato obnoxiae seu quae Deum asper¬ 
nantur: 


«princeps hujus mundi» Joli., 12, 31; 1 Cor., 2, 12; Joh., 7, 7. 

11. Stus. Augustinus ( Senti . 96, 7, 8, PL. 38, 588) mundum inte¬ 
llegit mundum redemptum seu homines redemptos [«Mundus damna¬ 
tus: ille qui persequitur; mundus redemptus: Deus erat in Christo 
mundum reconcilians sibi/: «Persequitur mundus damnatus, perse¬ 
cutionem patitur mundus reconciliatus. Mundus damnatus quidquid 
praeter Ecclesiam, mundus reconcilians. Ecclesia». 

Idem Sanctus Doctor quasdam vocis mundi subtilitates in eodem 
sermone (96, 4, 4; 7, 8) perspexit et complexus est: 

«Audi mundum bis uno loco nominatum sub diversis significa¬ 
tionibus... In mundo erat, et mundus per eum factus est, et mundus 
eum non cognovit... Iste mundus a Deo factus est, et mundus eum 
agnovit. Quis mundus non cognovit? Dilector mundi, amator operis, 
contemtor artificis» (96,4,4). —«Quis est mundus qui persequitur? 
de quo nobis dicitur: Nolite diligere mundum, et ea quae in mundo 
sunt. Quisquis dilexit mundum, non est caritas Patris in eo... Ecce 
ambos mundos dixi, et persequentem et quem persequitur. Quis 
est mundus persequens? Omnia quae in mundo sunt, concupiscentia 
carnis... Ecce iste est mundus persequens. 

Quis est mundus quem persequitur? Quisquis fecerit voluntatem 
Dei, manet in aeternum» Serm. 96, 7, 7. 

Tandem, ut rem perficiamus, mundus apud bonos latinitatis scrip¬ 
tores: 

a) mundum universum valet (cfr. supra, sub 1 ): «saepe mundus 
est ingens illud corpus caelo terraque constans, perfectum, undique, 
itaque omnia in se complexus» (Forcellini, s. v.); 

b) ac domicilium seu hominum sedem significat (supra, sub 2): 
«Est enim mundus, inquit Cicero (de nat. deor 2, 62, 154), quasi 
communis deorum et hominum domus, aut urbes utrorumque»; 

c) eaque voce interdum homines seu mortales designantur: «Non 
raro dicitur de terrarum orbe et mortalibus » (Forcellini, s. v.); 
quae tamen notio apud veteres poetica videtur et ideo aptius hoc 
sensu «homines, genus humanum» adhibebimus. 

Hoc igitur loco bene admodum voce mundo uteris. 

Cfr. de tota re: Forcellini; Blaise, Dictionn. des autheurs chret.; 
Quicherat, Diction. frangais-lat.; C. Mariano, Nuovo dizio- 
nario ital.-lat., s.v.; Berger, Stylist. lat., & 5: p. 54; Gandino, 
Lo stile lat., 1, 2, 23; Ciir. Moiirmann, Etudes sur le lat in 
des chretiens, Roma 1958, p. 334-335; Krebs-Schmalz, Anti- 
barbarus; Bonino, Piccolo Antibarbarus; Euangelium Sti. 
Johannis, Stus Paulus; Sancti Ecclesiae Patres et Doctores. 
—Novis quoque significationibus Concilium Vaticanum II 
vocem mundum auxisse videtur, quas tamen nunc praeteri¬ 
mus. 


46. ACOMETEDOR — AGGRESSORE: oppugnator; provocator. 

47. QUEBRANTADOR — DISTRUTTORE: exstinctor: cfr. «ex¬ 
stinctor patriae, conjurationis» (Cic.); eversor (Cic.-Quint.). 

48. PARECE — PARE: apparere: «In tantis descriptionibus di¬ 
vina providentia apparet» Cic. de nat. deor., 2, 110. 

49. CULPADO — COLPEVOLE: culpae obnoxius; obnoxius est 
'qui noxae seu crimini subjectus est’; 'poenae obligatus ob delictum’ 
(Forcellini, s. v.). 

50. A PELEAR — A COMBATTERE: verte in latinum substantivo 
pugna; T. Livius participium pugnaturus forsitan adhibuisset —ut 
saepe apud eum—. 

51. A PENAR — A P EN ARE: ad superiorem pugnam oppone 
poenam; aut etiam adjectiva verbalia cruciandus, poena afficiendus 
adhibere potes. 

52. DECIDME — DITEMI: heus, quae vox «fere vocandi, ad¬ 
monendi, excitandi vim habet» (Forcellini, s. v.): «Sed heus tu quid 
agis?» Cic. ad fam., 7, 11. 

53. GUARDAS — GUARDIE: custos. 

54. PORTEROS — PORTINARI: janitor. 

55. CONQUISTADOR — CONQUISTATORE: (victor), expug¬ 
nator. 

56. ROMPIO — RUPPE: refringo, confringo (perrumpo). 

57. CERRADURAS — SERRATURE: claustrum: 'instrumentum 
quo quid clauditur'; et plerumque in plurali usurpatur: «Generatim 
ponitur fere de omnibus quae claudendo qualibet ratione inser¬ 
viunt..., immo dicitur de quolibet loco concluso» (Forcellini, s. v.); 
quo etiam per translationem utuntur auctores: «Cum ego claustra 
ista nobilitatis refregissem» Cic., pro Mur., 1, 8, 17; «Servitutis hu¬ 
manae claustra perrumperent» Sen., Epist., 8, 70, 19. 

58. POR FUERZA — PER FORZA: per vim, vi. 

59. ENTRO — ENTRO: sese inferre ad nos. 

60. QUI EN SERA — CHI SARA: hoc futurum, quod aliquando 
in orationibus interrogativis et exclamativis adhibemus, rem futuram 
—apul Hispanos et Italos— minime significat, sed quandam de re 
improvisa, necopinata admirationem aut sollicitudinem secum fert: 
«sera possible lo que me cuenta? — sard possibile cid che lei rac- 
conta?: «qui fieri potest quod narras? [non vero:: «qui fieri pote- 

rit»]. —Ergo hoc futurum in praesens muta. —Cfr. S. Gili y Gaya, 
Curso superior de sintaxis espanola , 8 Barcelona 1961, n. 127: p. 266. 

61. TANTO PUEDE — PUO TANTO: pollere (tanta) potestate; 
pollere: 'possum, valeo, vigeo, vim viresque multas habeo': «Qui in 
re publica judiciisque tum plurimum pollebant » Caes., de b. c., 1, 4. 

62. FUESE CULPADO — FOSSE COLPEVOLE: culpa obstringi; 
cfr. «scelere obstrictus » Cic., in Verr., 4, 71. 

63. NO SERIA TAN OSADO — NON SAREBBE COSI ARDITO: 
tantum non auderet; cfr. «Qui cum tantum ausus sit ustor pro mor¬ 
tuo, quid signifer pro vivo non esset ausus?» Cic., pro Mil., 33, 91. 

64. Y SI — E SE: quod si; vel, si mavis, in suo casu utere «si 
quae... caligo ». 

65. OSCURIDAD — MACCHIA: caligo. 

66. RESPLANDECERIAN — RISPLENDEREBB E110: refulgere, 
effulgere (aut collustrari)', cfr. supra, adn. 19. 

67. LUZ — LUCE: lumen, quod proprie valet 'lucerna, fax, lam¬ 
pas', id est '(vas) illud quod illuminat'; et per translationem dicitur 
de re aut viro nobilissimo: lumina civitatis = 'clarissimi viri'. —Lux 
vero —quae tenebris opponitur— est 'splendor, claritas quae e re 
splendenti seu fulgenti diffunditur'; ac per translationem dicitur 'sa¬ 
lus, auxilium subsidium': «haec urbs, lux orbis terrarum» = « salus 
totius orbis». Ergo differunt lumen solis et lux solis; attamen non 
semper hoc discrimen liquido patet in scriptorum exemplis. 

68. QUE TIENE QUE VER...? — CHE HA DA FARE...?: est ra¬ 
tio loquendo quae dicitur phraseologica; verte: «quid ei cum (sine 
verbo); nam in interrogativis oratoriis interdum deest verbum: «Num 
horum senectus miserabilis...» 

69. TIENE TANTO ATREVIMIENTO? — HA TANTA ARRO- 
GANZA?: tanta fertur audacia. 

70. QUE HACE — CHE FA: quid (et etiam qui = como — come 
mai, come comment; por que — perche — por quoi, pour que; hace 
— fa: quod verbum in aliud pressius definitum mutabis: jacet. 

71. LIMBO — LIMBO: limbus, quae vox claritatis causa, et in 
sermone ecclesiastico «technica», adhiberi debet, quanquam hoc sen¬ 
su in lexicis non invenitur; habes tamen in Glossario mediae et infi¬ 
mae latinitatis Ducangii (Graz 1954, vol. V, p. 112): limbus: «locus 
in quo SS. Patrum ac piorum animae ante Christi mortem consiste¬ 
bant: ubi etiam infantium, qui absque baptismo moriuntur, consis- 

tere animas aiunt». Jo. de Janua: Limbus ponitur pro quadam parte 
inferni; quatuor enim sunt loca inferni, scilicet Infernus damnato¬ 
rum, Limbus puerorum, Purgatorium, et Limbus Patrum». 

72. HAS BURLADO — HAI BURLATO: fraudo, as, are. 

73. NUESTRAS ESPERANZAS — LA NOSTRA SPERANZA: spes, 
spei (in singulari), nam raro adhibetur, et est poeticum, in plurali; 
cfr. Verg. Aen., 10, 627: «Spes pascis inanes», et 5, 672: «Vestras 
spes uritis». 

74. CAUSADO NUESTRO DANO — CAUSATO IL NOSTRO DAN- 
NO: damnum inferre, dare, afferre (detrimentum afferre, inferre). 
—Ex orationis concinnitate cum superiore sententia (spem nostram 
fraudasti), adjectivum nostrum [damnum] retineri potest; sed et 
dativum incommodi [nobis] usurpari licet, nam «Dativus pronomi¬ 
nis personalis ponitur interdum, nec ineleganter, pro adjectivo pos¬ 
sessivo: «Mihi ( = meos) ad pedes misera jacuit» (Cic., Suppi., 49, 
129); «Litterae tuae auxerunt mihi ( = meum) dolorem» Cic., ad Att., 
11, 22) (Issele, De latinorum sermone, n. 100, p. 77). 

75. ALCANZAMOS — ABBIAMO OTTENUTO: comparo, —as, 
— are. 

76. TODAS NUESTRAS RIQUEZAS — TUTTE LE NOSTRE RI- 
CHEZZE: adjectivum nuestras — nostre aptius omittes, et in hoc 
primo orationis membro quondam addes ut oppositionem cum ad¬ 
verbio nunc —quod est in altero membro— acrius pateat. 

77. LAS PERDIMOS — LE PERDIAMO: amitto, —is, —ere; et 
dele pronomen las — le, ejusque loco omnes adde, quo intimam re¬ 
rum ac membrorum repugnantiam significantius ostendes et plenam 
orationis concinnitatem assequeris. 


Josephus M. Mir, C. M. F. 

In Instituto Pontificio Altioris Latinitatis Professor 

CIC E R O 


E PI M U L IS ILLUSTRATUS 


Perpauci sine dubio antiquitatis viri tot scripserunt epistulas quot 
Tullius Cicero. Pervenerunt ad nos octingentae sexaginta quattuor, 
quarum septingentae septuaginta quattor ab ipso scriptae, nonaginta 
ab amicis ad ipsum datae; totidem fere temporis injuria periere. 
Constat quoque epistularum collectiones ad Caesarem, Pompeium, 
Octavianum aliosque exstitisse, sed et hae deperierunt. Omnes paene 
ad Atticum et Quintum fratrem ipse Cicero scripsit, sive in itinere, in 
castris, in mensa, in senatu; reliquas dictitavit scribis, praesertim 
Tironi secretario fideli, «stenographiae» inventori. 

Epistulae tunc temporis in papyro, non pergamena scribi, plicari, 
non convolvi, filo circumligari et sigillo muniri solebant. Atque cum 
nullus «cursus publicus», qui transmitteret, esset, provinciarum prae¬ 
sides et mercatorum collegia suos habebant cursores sive tabellarios, 
quibus epistulas committebant; verum privati pueros. Multum autem 
temporis transibat, donec ab auctore ad destinatum perferrentur. Ita 
exempli gratia epistula ab Urbe Brindisium missa octo fere dies, a 
Britannia in Urbem mensem integrum, a Cilicia verum quadraginta 
dies. 

Praeterea Cicero, cum nulla lege esset cautum ne epistulae a nes¬ 
cio quo aperirentur, saepe tecto nomine aut graeco sermone scripsit. 
Nec in animo habebat epistulas collectas aliquando in lucem edere. 
Collegit Tiro Cicerone vivo et eo mortuo pergebat. «Ad familiares» 
sine dubio collegit et in eam formam, qua sunt traditae, redegit. 

Complectuntur epistulae Ciceronianae rei publicae romanae vi- 
ginti quinque (68-43) annos valde turbulentos. Caesar Galliam subje¬ 
cerat, Pompeius Magnus devicto Mithridate summo imperii inimico 

Asiam et Aegyptum imperio addiderat, in Italia optimates, equites et 
populares inter se acriter certabant nec impedire poterant quin res 
publica labefactata lente in monarchiam transiret. Quam summi mo¬ 
menti aetatem Ciceronis litterae ostendunt et vividius ante oculos 
ponunt. Quibus si careremus, multa hujus aetatis cum detrimento 
historiae laterent. Porro, cum epistulae animi quasi fenestrae sint, 
Ciceronem videmus, sicuti est nec quemquam antiquitatis hominem 
tam bene novimus quam Ciceronem. 

Cum Pomponio Attico (109-32) viro amplissimo et erudittissimo 
familiarissime vivebat adeo, ut ipsum «alterum ego» appellaret et 
magnam ad eum epistularum partem daret. Secesserat Atticus bello 
civili flagrante anno octogesimo sexto Athenas ibique degebat usque 
ad obitum, a rebus politicis prorsus alienus. Cui Cicero haud raro 
cotidie scripsit. Quaecumque cogitabat vel sentiebat, quibuscumque 
rebus commovebatur, sive curis domesticis, sive Tulliae filiae tanto¬ 
pere dilectae morte praematura, sive Terentiae uxore morbis, sive 
Tironis aegritudine, sive factionum inter se pugnis, sive reipubliae 
statu misero, sive dolore a Marco ipsi inflicto, sive consiliis ineundis: 
omnia haec cum Attico communicabat. 

Recta introducimur in vitam publicani Romanorum, in actiones 
forenses, in exedras familiarum romanarum nobilium, in eruditorum 
musea. Ac vivide videmus Ciceronem gaudentem, lugentem, cunctan¬ 
tem, exsilio nimis depressum, consilii inopem et fere desperatum. 
Cernimus hominem virtutis romanae priscae plenum, curis pugnisque 
cottidianis fatigatum et consumptum et ab iis, quae ardenter appete¬ 
bat, deficere coactum. Atque cum nullum haberet, cui curas omnes et 
sollicitudines crederet et Atticus longe abesset, saepissime in eum 
omnia, quibus premebatur et discruciabatur, per epistulas veluti effun¬ 
debat. Itaque, quae viva vox servare nequit, ea epistulae servarunt. 
Ac quoniam omnia candide et aperte amico patefecit, videmus quoque 
auctoris vitia: vanitatem, gloriae laudisque cupiditatem. Denique vi¬ 
demus rei publicae libertatis defensorem acerrimum, sorte maligna 
exagitatum, donec sica Herennii, cujus olim causam egerat, tandem 
occubuit. Fide politica quidem interiit, sed opera et epistulae eum 
immortalem reddiderunt. 

Ponamus specimina pauca. «Scito mihi nunc nihil tam deesse 

quam hominem, quocum omnia una communicem; qui me amet, qui 
sapiat, quocum ego colloquar, nihil fingam, nihil dissimulem, nihil 
obtegam... Tu autem... ubinam es...? Quare te exspectamus, te desi¬ 
deramus, te jam etiam arcessimus» (ad Atticum 1, 18). «Quam ob rem, 
si me amas tantum, quantum amas, si dormis, expergiscere, si curris, 
advola. Credibile non est, quantum ego in consiliis et prudentia tua, 
quantum in amore et fide ponam» (2, 23). «Dices tu ergo quomodo 
fers? Belie, mehercule... Amisimus omnem non modo sucum et san¬ 
guinem, sed etiam colorem et speciem pristinam civitatis. Nulla est 
res publica, quae delectet, in qua acquiescam... Recordor enim, quam 
belle paulisper nobis gubernantibus civitas fuerit... Nullus me dolor 
angit, me ad litteras refero et studia nostra... domus me et rura 
nostra delectant. Non recordor, unde ceciderim, sed unde surrexe- 
rim...» (4, 18). «Te tuis negotiis relictis nolo ad me venire; ego potius 
accedam, si diutius impediere. Etsi ne discessissem quidem e 
conspectu tuo, nisi me plane nihil ulla res adjuvaret; quodsi esset 
aliquod levamen, id esset in te uno et, cum primum ab aliquo poterit 
esse, a te erit. Nunc tamen ipse sine te esse non possum. Sed nec 
tuae domi probabatur nec meae poteram nec si propius essem 
uspiam, tecum tamen essem. Idem enim impediret, quominus mecum 
esses, quod nunc etiam me impedit. Mihi adhuc nihil prius fuit hac 
solitudine» (12,16). «Ut me levarat adventus tuus, ita discessus affli¬ 
xit. Quare, cum poteris, revises nos. Vel unus dies mihi erit utilis; 
quid dicam, gratus. Ipse Romam venirem, ut una essemus» (12,50). 
«In hac solitudine careo omnium colloquio; cumque mane me in sil¬ 
vam abstrusi densam, non exeo inde ante vesperum. Secundum te 
nihil est mihi amicius solitudine. In ea mihi omnis sermo est cum 
litteris. Eum tamen interpellat fletus, cui repugno quoad possum» 
(12. 15). 

Ad Lentulum: «Legit tuas litteras, quibus ad me scribis gratum 
tibi esse, quod crebro certior per me fias de omnibus rebus et meam 
erga te benovolentiam facile perspicias, quorum alterum mihi, ut te 
plurimum diligam, facere necesse est, si volo is esse, quem tu me 
esse voluisti; alterum facio libenter, ut, quoniam intervallo et locorum 
et temporum disjuncti sumus, per literas tecum quam saepissime 
colloquar. Quod si rarius fiet quam tu exspectabis, id erit causae, 
quod non ejus generis meae litterae sunt, ut audeam eas temere com- 

mittere...». «Lentulum nostrum eximia spe, summae virtutis adules¬ 
centem, cum ceteris artibus, quibus studuisti semper ipse, tum in 
primis imitatione tui fac erudias; nulla enim erit hac praestantior 
disciplina. Quem nos... in primis amamus carumque habemus» (ad 
fam. 1, 7). 

Ad Torquatum: «Hoc loco si videor augere dolorem tuum, quem 
consolando levare debeam, fateor me communium malorum consola¬ 
tionem nullam invenire praeter illam, quae tamen, si possis eam susci¬ 
pere, maxima est quaque ego cotidie utor, conscientiam rectae volun¬ 
tatis maximam consolationem esse rerum incommodarum nec ullum 
magnum malum praeter culpam... Deinde, quod mihi ad consolatio¬ 
nem commune tecum est, si jam vocer ad exitum vitae, non a re- 
publica avellar, qua carendum esse doleam, praesertim cum id sine 
sensu futurum sit...» (ad fam. 6,4). 

Ad Caecinnam in exsilium actum: «Quotienscumque filium tuum 
video —video autem fere cotidie— polliceor ei studium meum et ope¬ 
ram sine ulla exceptione aut laboris aut occupationis aut temporis, 
quantum valeam quantumque possim. Res et fortunae tuae mihi ma¬ 
ximae curae sunt, quae quidem cotidie faciliores et meliores viden¬ 
tur... Iis autem de rebus, quas conjuctura consequi possumus, non 
mihi sumo, ut plus ipse prospiciam quam te videre et intellegere 
mihi persuaserim... Ea natura rerum est et is temporum cursus, ut 
non possit ista aut tibi aut ceteris fortuna esse diuturna nec haerere 
in tam bona causa et in tam bonis civibus tam acerba injuria» (ad 
fam. 6, 5). 

Ad Terentiam uxorem: «Ad te et ad Tulliolam —filiam tantopere 
dilectam— non queo sine lacrimis plurimis scribere. Vos enim video 
esse miserrimas, quas ego beatissimas esse volui idque praestare de¬ 
bui... Hem! mea lux, meum desiderium... te nunc, mea Terentia, sic 
video vexari, sic jacere in lacrimis... idque fieri mea culpa, qui ce¬ 
teros servavi, ut nos periremus. Mihi ante oculos dies noctesque ver¬ 
saris... Valete, mea desideria...» (Ad Terentiam 1,2). «Cura ut valeas 
et ita tibi persuadeas mihi te carius nil esse nec unquam fuisse. Vale, 
mea Terentia, quam ego videre videor itaque lacrimis debilitor» (1,5). 
«Considerandum vobis etiam atque etiam, animae meae, diligenter 
puto, quid faciatis: Romaene sitis an mecum in aliquo tuto loco. Id 

non solum meum consilium est sed etiam vestrum. Mihi veniunt in 
mentem haec: Romae vos esse luto posse per Dolabellam eamque 
rem posse nobis adjumento esse, si qua vis aut si quae rapinae fieri 
coeperint. Sed rursus me illud movet, quod video omnes bonos Ro¬ 
ma abesse et eos mulieres suas secum habere... Vos videte, quid aliae 
laciant isto loco feminae... Id velim diligenter vobiscum et cum ami¬ 
cis consideretis... Maxime autem date operam, ut valeatis...» (1,18). 
«Si vales, bene est, ego valeo. Valetudinem tuam velim cures diligen¬ 
tissime. Nam mihi et scriptum et nuntiatum est te in febrim subito 
incidisse. Quod celeriter me fecisti de Caesaris litteris certiorem, fe¬ 
cisti mihi gratum. Item posthac, si quid opus erit, si acciderit novi, 
facies ut sciam. Cura ut valeas.» (1,8). 

Ad Tironem secretarium dilectum: «...Quare malo te valetudini 
tuae quam meis oculis et auribus». «Sollicitat, ut ita vivam, me tua, 
mi Tiro, valetudo... Omnia a te data mihi putabo, si te valentem vi¬ 
dero... Cave festines aut committas, ut aut aeger aut hinc naviges. 
Nunquam sero te venisse putabo, si salvus veneris. Ita te, ut dixi, ocu¬ 
lis fero». (16,22; 27 in fine). «Tu autem tibi hoc persuade, si com¬ 
modo valetudinis fieri possit, nihil me malle quam te esse mecum; 
si autem intellexeris opus esse te patris convalescendi causa paulum 
commorari, nihil me malle quam te valere. Si statim navigas, nos 
Leucade consequere. Quod valetudini maxime conducet, si feceris, 
maxime obtemperabis voluntati meae. Haec pro tuo ingenio consi¬ 
dera. Nos ita te desideramus, ut amenus; amor, ut valentem videamus, 
hortatur; desiderium, ut quam primum. Cura ergo potissimum, ut 
valeas; de tuis innumerabilibus in me officiis erit hoc gratissimum» 
(16, 15). 

Ad Quintum fratrem: «Nunc vero ea pars tibi rei publicae commissa 
est, in qua aut nullam aut perexiguam partem fortuna tenet et quae 
mihi tota in virtute tua ac moderatione animi posita esse videatur. 
Nullas, ut opinor, insidias hostium, nullam praelii dimicationem, nul¬ 
lam defectionem sociorum, nullam stipendii inopiam aut rei frumen¬ 
tariae, nullam exercitus seditionem pertimescimus. ...Tibi data est 
summa pax, summa tranquillitas, ita tamen, ut ea dormientem guber¬ 
natorem vel obruere, vigilantem etiam delectare possit... Quid est 
enim negotii, continere eos, quibus praesis, si te ipse contineas? Id 
autem sit magnum et difficile ceteris, sicut est difficillimum; tibi et 

fuit hoc semper facillimum et vero esse debuit, cujus natura talis 
est, ut etiam sine doctrina videatur moderata esse potuisse... Nam 
Graeci quidem sic te ita viventem intuebuntur, ut quendam ex anna¬ 
lium memoria aut etiam de caelo divinum hominem esse in provin¬ 
ciam delapsum putent. Atque haec nunc, non ut facias, sed ut facere 
te et fecisse gaudeas, scribo» (1, 1). 


N. Mangeot, S. J. 

44 Mtinster Sentmaring in Germania. 

OMNIUM GENTIUM AC NATIONUM CONSILIUM 
CONVENTIBUS DE LATINITATE CONSTITUENDIS 


Sessionis a. d. IX Kal. Maj. a. MDCCCCLXV11 habitae expositio 


A. d. IX Kal. Maj. a. MDCCCCLXVII, Romae, apud Institutum 
Romanis Studiis Provehendis, prima habita est sessio Consilii proximis 
conventibus constituendis, prout docti viri voluerunt qui Conventui 
interfuerant mense Aprili anno MDCCCCLXVI habito. 

Viros doctissimos delegerant, ut in Consilio partes suas agerent, 
Academiae et Universitates studiorum omnium gentium ac nationum, 
quae nomen suum professae erant recenti Conventui de Latinitate. 

Constat igitur Consilium ex Americae Septemtrionalis Foederatis 
Civitatibus (A. Doenges), ex Austria (G. Pfligersdorffer), ex Batavia 
(I. H. Waszink), ex Bohemia (I. Kabrt), ex Brasilia (V. L. da Nobrega), 
ex Britannia (G. S. Maguinness), ex Burundi (F. Leroy), ex Canada 
(S. Kresic), ex Dacia (N. Barbu), ex Finnia (P. Numminen), ex Fran- 
cogallia (P. Grimal), ex Gallia Belgica (I. Ijsewijn), ex utraque Ger¬ 
mania (G. Hartke, A. Thierfelder), ex Graecia (C. Grollios), ex Hel¬ 
vetia (P. Schmid), ex Hibernia (I. 0’Meara), ex Hispania (J. M. Mir), 
ex Japonia (H. Izui), ex Italia (P. Romanelli), ex Jugoslavia (V. Gor- 
tan), ex Melita (E. Coleiro), ex Polonia (C. Kumaniecki), ex Sarmatia 
(1. M. Borovskij), ex Tureorum re publica (F. Perek), ex Urbe Vati¬ 
cana (H. Tondini). 

Romam igitur convenerant Consilii socii, sed Georgii Pfligersdorf¬ 
fer personam gesserat Alfonsus Isnenghi, Francisci Leroy personam 
gesserat Vincentius Bacinoni. Praeterea scripserant se incepto favere 
eique felicem exitum exoptare Borovskij, Doenges, Gortan, Grollios, 
Hartke, Ijsewijn, Izui, Kresic, Kumaniecki, Numminen, 0’Meara, Pe¬ 
rek, Waszink, qui alius alia causa impediti erant ne cum collegis eo 
die Romae versarentur. 

Praeter Consilii socios, quos supra diximus, interfuit etiam —ac¬ 
citus ab Instituti praeside— R. Schilling, qui Argentorati congressus 
habiti fuit anima animusque: Itali interfuerunt, non modo P. Roma¬ 
nelli praeses, sed etiam O. Morra, V. Paladini, moderatores (una cum 
H. Tondini et H. Paralore, qui invitus afuit) Romani conventus et 
G. Pacitti ejusdem conventus ab actis. 

Antequam de agendis disputatum est P. Romanelli omnibus gra- 
tes egit ob honorem quo Latinas litteras observarent, colerent adeo 
ut longum itineris spatium emensi essent. 

Subinde ex voluntate omnium Petrus Romanelli praefuit sessioni; 
ab actis munero Juliana Farenga Ussani et Guarinus Pacitti functi 
sunt. 

Deinceps Petrus Romanelli collegas docuit Consilium hac mente 
constitutum esse ut omnes invitarentur Societates, Academiaeque at¬ 
que Universitates studiorum quae faustis ominibus recentem conven¬ 
tum prosecutae essent: deligerent istae aliquem eumque Romam 
mitterent qui suas partes ageret: optavit etiam Petrus Romanelli ut 
alii adjungerentur socii. 

Postea singula quae agenda erant acta sunt: 

Ubi, quando, quoties Consilium habendum erit? 

Romae, ab universis responsum est; semel, saltem, in anno, primo 
vere, si fieri posset. 

Quae munera tribuenda sibi Consilii socii censent? 

De qua quaestione, eaque gravi, alius aliam sententiam prompsit. 
Fuerunt qui (e. g. N. Barbu, E. Coleiro, V. Paladini, R. Schilling) cen¬ 
serent Concilio diligenter atque active incumbendum esse ut acroases 
de latinitate compararentur atque praelectiones Romae e. g. apud 
Institutum Altioris Latinitatis. Qua re in universum perspecta con¬ 
senserunt omnes, quin P. Grimal, A. Isnenghi, G. S. Maguinness, 
A. Thierfelder dixerunt se sperare fore ut collegia institutaque similia 
eadem ubique terrarum prosequenda cum Consilio nostro active col¬ 
laborarent. 

Tertium attente disputatum est, utrum in Conventibus opera so¬ 
lum navanda esset in percensendis rationibus de docenda Latina 
lingua et in excogitando quomodo nec non quando Latino sermone 
utendum esset commodi cujusdam causa, an rei fines proferendi essent 
ut litterae explorarentur, ut Romanorum cultus et humanitas penitus 
pervestigarentur, sicut bonos decet philologos. 

De re varie disputatum est; tandem haec stetit sententia: nihil 
admodum neglegendum esse, dummodo nostrae aetatis homines sibi 
persuaderent suorum morum principium et fundamentum e Roma¬ 
norum moribus quodam modo orta esse; quare ad eorum exemplar 
omnes motus animi moresque omnes conformandos esse. 

Quando proximus conventus habendus esset posthac disputatum 
est: jussit Consilium, cunctis sententiis, ut anno MDCCCCLXX habe¬ 
retur. 

Ubi? Forsitan Bucurestiis apud Dacoromanos, forsitan apud Hibe¬ 
ros vel Batavos, forsitan in Auslria, vel in Germania, vel in insula 
Melitensi. Nemini tamen Consilii sociorum in praesentiarum visum 
est hospitium in proximum conventum se tum promittere posse. Suos 

tamen percontaturum esse praecipue —omnes dixere— possetne fie¬ 
ri ut proximus conventus apud se suosque haberi posset. 

Aggressi sunt subinde Consilii socii quaestionem gravissimam, ar¬ 
gumentum scilicet, quod in proximo conventu pertractandum esset. 

E. Coleiro, P. Grimal, G. S. Maguinness, R. Schilling haec praeser¬ 
tim (ceterum idem fere de re sentire I. Borovskij, C. Kumaniecki 
scripserant) in proximo conventu pertractanda esse dixerunt: 

1) qua ratione, que via docenda esset Latina lingua, et quomodo 
divulganda haec ratio esset; 

2) quantum Latina lingua ad fingendos conformandosque ver¬ 
naculos sermones contulisset; 

3) quae Latinae linguae esset condicio, scilicet quem locum Lati¬ 
na lingua haberet et aetate quae media dicitur et subsequentibus aeta¬ 
tibus. 

Demum e professoris V. L. da Nobrega sententia ut hoc quoque 
argumentum pertractaretur placuit: «de Vergilii in litteris et artibus 
singularum nationum praesentia». 

Posthac quaestio acta est de sermone quo publice omnibus uti lice¬ 
ret in conventibus. Confirmatum est quod in recenti et in superioribus 
conventibus jam optatum erat: 

1) ut nullo discrimine Latino vel vernaculo sermone uterentur 
qui orationem dicerent diebus auguratis auspicatisque; 

2) ut Latino tantum sermone uteretur qui de quavis re orationem 
aliquam vel commentariolum collegis praeberet; 

3) ut Latino sermone uterentur qui cogitata mentis vel sensus 
suos dicere ex tempore vellent; quod ni fieri posset, vernaculo ser¬ 
mone liceret cuique uti, eo tamen pacto, ut postea in epitomen latine 
coacta traderentur quae alio sermone dicta essent. 

Posthac quaestio itemque gravis disputata est, ne peregrinus La¬ 
tinus sermo sonaret auribus eorum qui undecumque terrarum in 
concilium de Latinitate convenissent. 

Renuntiavit quisque sententiam: quarum haec est summa: quaes¬ 
tio de litterarum appellatione sive de enuntiatione infinita paene 
quaestio est, cum tot enuntiationes sint quot linguis homines lo¬ 
quuntur. Hoc tamen omnium interest ne quis alienigenarum suae gen¬ 
tis enuntiandi consuetudinem servet (Gisa pro Jesu enuntiant enim 
Britanni; box pro vox Hiberi e. g.), ut enuntiet quisque ad instar Ita¬ 
lorum, sive rationem secutus a collegis Avennicis receptam, quae, quo¬ 
dam modo, Romanorum enuntiationem servat priore saeculo a. Ch. n. 

Postremo de iis disputatam est quae excogitari possunt ad Latini¬ 
tatis studia provehenda. 

Hic sententia Vincentii Ussani junioris profertur: ut commentarii 
condantur quibus studia praecipua percenseantur de litteris, de anti¬ 
quis operibus monumentisque ubique vulgata. 

Objecit aliquis commentarios istos usui magis esse posse si eo spec¬ 
tarent ut scientificas quas dicunt disciplinas explicarent. P. Grimal 
et R. Schilling collegas admonent se a Societate quam compendiariis 
litteris UNESCO vocant, cxquisivisse ut ex aerario suo pecuniam ido¬ 
neam promat ad indicem quondam pervulgandum latine exaratum, quo 
contineantur opera apud singulas gentes edita. Hoc enim docti viri 
exoptaverant qui tribus conventibus interfuerant in Francogallia ha¬ 
bitis. Qui quidem etiam hoc exoptaverant, ut lexicon quoddam con¬ 
stitueretur vocabulorum quae, quoad ejus modo fieri potest perfecte, 
cum vocabulis Latinis congruerent. 

Perseverandum esse —Grimal et Schilling collegae censent— quoad 
UNESCO Societas pecuniam praebeat quae inceptis suppeditet. Quam¬ 
quam huc usque Institutum Romanis Studiis Provehendis satis multa 
de re perfecit ejusdem quaedam lexica condendo; quin immo Com¬ 
mentarios in vulgus ediderat rem pertractantes. Nonne igitur exem¬ 
plum hoc imitandum censemus? 

Petri Romanelli ex sententia illorum Commentariorum exemplar 
mittetur; judicent hujus Consilii collegae possintne illi recreari atque 
instrumentum fieri quo publice quisque utatur. 

Petrus Romanelli ad extremum denique plagulas collegis ostendit 
quae Acta Romani de Latinitate conventus continent. Liber ille mox 
prelo subicietur. 


Ab Actis Instituti Studiorum Romanorum 
Piazza dei Cavalieri di Malta, 2, Roma (803) 
In urbe Roma 

O. i 'agelli xo. — lHsionario della 
lingua latina: latino-italiano, italia¬ 
no-latino —edizione “minore” dei 
dizionario George-Galongiii-Bade- 
i.lixo —, col. 2657. Rosenberg & 
Sellier, via Andrea Doria, 14, To- 
rino. L. 6000. 

In aedibus, quae lexicis latinis eden¬ 
dis operam impense dant, maximam 
ab omnibus adepta est laudem, offici¬ 
na libraria Rosenberg, Taurinensis, 
quae multos jam annos in hujusmodi 
lexica vulganda praecipuo studio in¬ 
cumbit. 

Egregius linguae latinae praeceptor 
et magister Orestes Badellino supe¬ 
rioribus his annis maxima rei scien¬ 
tia, certo judicio, summa in labore 
constantia edidit lexicon italicum la- 
tinum ( Disionario italiano-latino, edi- 
zione “speciale”, a. 1961 —iterum a. 
1964—, col. 4.262): opus vere immen¬ 
sum, omnique commendatione dig¬ 
num, quod, ut Romanorum monumen¬ 
ta, aetatem diu feret —cum in multis, 
quae edita sunt lexica, praecipuum te¬ 
neat locum—. 

Ex quo primario lexico deinde, 
haud paucis demptis exemplis et pa¬ 
ginis, alterum edidit lexicon ( Dizio¬ 
nario italiano-latino, edizione “nor¬ 
male”) -—quod tamen 2.960 columnis 
constat—. 

Nunc autem, ut scholasticis in pri¬ 
mis opem ferat, novum praebet volu¬ 
men, quod lexicon latinum italicum et 
italicum latinum comprehendit, quod¬ 
que compendium seu summa est le- 
xicorum a cl. viris Georges et Ca- 


longhi et ab ipso paratorum. Quod 
—usu expertus loquor— magnam vo¬ 
cabulorum summam continet: vocum 
sensus et scriptorum exempla numeris 
distincta et copiosa sunt; voces et lo¬ 
cutiones italicae prudenti justoque ju¬ 
dicio latine redduntur propositis vete¬ 
rum exemplis aut novis allatis formis 
cum antiqua desunt exempla. His 
omnibus alumni manu ducuntur ut et 
classicos scriptores sermone latino in¬ 
terpretentur et in latinum sua ipsorum 
judicia apte transferant. 

Iterum nunc repetere oportet, qui 
lexicon in promptu habet optimum, 
thesaurum linguae apud se habet, quo 
et aliorum recte captet sententias et 
animi sui sensa presse et subtiliter 
exprimere possit. 

J. M. a Mir, C. M. F. 

Else, G. E. — Colloqutum on the 

Classics in Education, pp. 65, Edit. 

iirown University, USA. 1965. 

I11 hoc fasciculo opiniones quorun- 
dam Latinitatis professorum colligun¬ 
tur de Romanorum et Graecorum lin¬ 
gua fovenda et colenda tam in univer¬ 
sitatibus quam in collegiis. Haec est 
quaestio: Eae linguae nostris pueris 
educandis aptae sunt? Omnes scimus 
has linguas ad humanum cultum Occi¬ 
dentis adquirendum maximae utilitati 
olim fuisse atque eorum momento to¬ 
tam Europam beneficiis cumulatam 
esse. Qua de causa nostris diebus 
nostrae humanitati inservire non 
possunt? Haec est quaestio in his pa¬ 
gellis disputanda. 

Dell a Corte, M. — Case ed abitanti 
di Rompei, terza edizione a cura di 
Pietro Soprano, pp. 515, Edit. 
Fausto Fiorentino Editore, Napoli, 
1965, L. 7000. 

Matheus Delia Corte, vir ampla in 
rebus historicis et philologicis huma- 
nite praeditus atque Pompeiorum op¬ 
timus explorator et omnium scripto¬ 
rum de Pompeiis praestatissimus, per 
decem annos Pompeiorum incolarum 
domos, cellas vinarias, officinas invi¬ 
sit et exploravit. In hoc volumine, ter¬ 
tio edito, permulta de Pompeiis vul¬ 
gatur. Tam si quis studiis vacare vult, 
quam si quis Pompeios cognoscere 
cupit, minime hoc opus omittere po¬ 
test. 

Hanc tertiam editionem a Petro So¬ 
prano paratam esse notandum est, sed 
secundae editioni a M. Delia Corte 
paratae nihil novi additur. 

In textu novas, Pio Ciprotti ad¬ 
juvante, ampliationes, adnotationes et 
emendationes —sunt 172— atque no¬ 
vos indices utiles lector inveniet. Alia 
enim amplificantur effossionibus ad¬ 
hibitis; alia adduntur, quod opus, 
urbi cognoscendae praesertim dicatum, 
aliqua debet dicere de pompeianis 
incolis quorum nominum non memo¬ 
rantur, de pingendi arte, de operibus 
fabrilibus, de commercio et industria, 
ceterisque. 

Nachtergael, G. - Salmon, P. — 
Des Gracques a Auguste, no pp. 
Edit. Sciences et Lettres, Liege, 
1965. 

In libello de bellis civilibus et tur¬ 
bidis rebus, quibus Roma primo saecu¬ 
lo ante Chr. n. vexata est, documenta 
colliguntur. In his textibus de longo 
et moderato Rei Publicae ad Impe¬ 
rium progressu et de viris, qui hunc 
progresum foverunt, agitur. Haec no¬ 


tamus: libellus summa tantum est, in 
qua textus et scriptores nominantur 
et clari viri: ut Crassus, Clodius, Bru¬ 
tus, Agrippa; textus vero minoris 
momenti praetermittuntur. Magni ta¬ 
men habetur oeconomiae aliarumque 
rerum status. Auctores, qui libellum 
confecerunt, de rebus, quae hoc primo 
saeculo ante Chr. n. acciderunt, alum¬ 
nis brevem prospectum dare voluerunt, 
ut lingua latina et historia sic inter 
se amplius conjungantur, et ita alumni 
antiquam historiam facilius intellege¬ 
re possint. Notae ad historiam spec¬ 
tantes alumnis et professoribus ad vi¬ 
ros et res comprehendendos adju¬ 
mento erunt. 

Marinelli, G. — Una silloge inedita 
dei poeta umanista Giulio Porto, 
26 pp. 

Julius Porto, sacerdos et poeta, in 
His carminibus propriam sententiam 
adversus sui temporis (1795-1861) 
statum rerum opponere voluit. Auc¬ 
tor, qui hos versus adnotat, iterum 
in vulgus edidit ut homines, qui 
nostris diebus litteras humaniores 
paulisper neglegunt, videant quo mo¬ 
do eae ad humanitatem fovendam 
adjuvare possint. 

J. L. Latorre, C. M. F. 

Greifenhagen, A. — Antike Kunst- 
werke, 2. erweiterte Aufl., Staatli- 
che Museen Berlin Antikenabtei- 
lung. Walter de Gruyter, Berlin, 
1966, pp. VII-56 -f- 108 piet. 

Anno MfCMLX, occasione transla¬ 
tionis Musei Berolinensis a loco ubi 
servatus erat ad partem Berolini occi¬ 
dentalem, cimus, auctor primum hoc 
opus edidit; nunc vero iterum edidit 
novis picturis auctum. Opere conti¬ 
nentur praecipue vasa gracca et aereae 

statuae cum paucis romams imagini¬ 
bus, quae artem graecatu et romanam, 
institutiones, religionem illustrant. 
Opus est magna cura elegantique 
ciiarta impressum. 

( i kassmn' , V. — Dic erotischen 
lipoden des Horas. Zetemata, Ileft 
39, Munich, Beck, 1966, pp. XV- 
t8o in-8.°. 

De Horatii Epodon libro non mul¬ 
tae sunt disquisitiones, atque revera 
opus difficile est praesertim propter 
locutiones et significationes e graecis 
scriptoribus haustas. De hac re lucu¬ 
lenter agit cl. auctor in hac lucubra¬ 
tione ad lauream in universitate 
Giessensi adipiscendam, in qua alte 
inquirit de epodon fontibus et de 
eorumdem vertentibus annis influxu. 
Postea de vocibus eroticis apud Ho¬ 
ratium investigat et de compositionis 
tempore uniuscujusque epodi. Opus 
igitur ad Epodon cognitionem eorum- 
que interpretationem valde utile est. 

J. Timenez Df.i.gado, C. M. F. 

■Garcia de Diego, V. — Lecciones 
de Lingiiistica espanola, 254 pp. 
Edit. Gredos, Madrid, 1966. 

Septem colloquia seu acroases in 
hoc volumine collectae et tertio in pu¬ 
blicum jam editae a V. Garcia Pro¬ 
fessore hispanicarum litterarum culto¬ 
ribus dicatae sunt. Quanquam omnia 
hic explanata unicuique linguae aptari 
possunt, tamen Hispanorum sermoni 
scripta sunt; qua enim de causa si 
exempla, ex hispanicis vocibus selec¬ 
ta, ceterarum linguarum exemplis 
dissimilia videntur, minime mirari 
debemus. Quam in rebus proferendis 
partem animi affectiones habeant; 
quae vera et ficta in litterariis figuris 
sint; quibus regulis vocum sensus 


ponderentur; quid novi et communis 
in dicendi novitate sit; quae in di¬ 
cendo justa ratio statui possit; quae 
linguam augeant et minuant... ab 
auctore fusius enodatur. Duo igitur 
linguae notandi sunt aspectus: alter 
fugax et varius tanquam communica¬ 
tionis instrumentum; alter plenus et 
perfectus tanquam instrumentum lit¬ 
terarium quo optimi scriptores utun¬ 
tur. Optima, uti credimus, in libro 
continentur. 

Gili Gaya, S. — Elementos de fo- 
netica general, 198 pp. Edit. Gre¬ 
dos, Madrid, 1966. 

Quomodo lingua per annos sese 
evolverit, ab auctore in volumine ex¬ 
plicatur. Discipuli, quoniam propriis 
elementis, quibus haec scientia nititur, 
omnino carent, hunc librum tanquam 
regularum ediscendarum summam 
considerare possunt. Ut hujus scien¬ 
tiae elementa adquirant alumni, terra¬ 
rum descriptionem et hominum socie¬ 
tatem non solum noscere debent, sed 
etiam percipere quod momentum ha¬ 
beant animi motus rerumque status in 
vocibus efferendis. In hoc enim volu¬ 
mine lectores de phoneticae rationibus 
et quaestionibus summatim illustrat 
auctor atque ad linguma investigan¬ 
dam et sermonis viventis sonos 
distincte percipiendos discipulorum 
annimos excitare quoque intendit. 
Tn regulis evolvendis exempla ex 
hispanicis vocibus selecta tantum 
adhibentur, sed de antiquis et no¬ 
vis linguis quaedam adnotantur ut 
volumen omnis linguae phoneticae in¬ 
servire possit. A librorum indice ma¬ 
ximae alumnis utilitatis incipit volu¬ 
men ; qui index omnibus capitibus 
praeficitur. Liber, quinto jam editus, 
uti credimus, alumnos permultum ju¬ 
vare potest. 

Pichlmayr, Fr. — Sextus Aurelius 
Victor de Caesoribus, 226 p. Edit. 
B. G. Teubner, Leipzig, .Alemania, 
1966. 

Lectoribus Fr. Pichlmayr hoc vo¬ 
lumen paravit. In textu exhibendo 
eandem rationem jam in aliis hujus 
collectionis voluminibus adhibitam no¬ 
bis sequi visus est. Textui longa 
praecedit praefatio in qua quaedam 
dicuntur ab auctore de “libelli histo¬ 
ria, de S. Aurelii vita ingenioque, de 
libelli de origine Gentis romanae auc¬ 
tore, de libelli de viris illustribus urbis 
Romae auctore, de epitome auctore, 
de codicibus, ceterisque”. Tamen no¬ 
tandum est: Sexti Aurelii Victoris 
opusculo praecedunt libri, quos Theo¬ 
dorus Pulmannus (Poelman) Aurelio 
Victori adscripsit, et de origine Gen¬ 
tis romanae et de viris illustribus urbis 
Romae et de epitome de Caesaribus, 
quam periti unum librum cum supe¬ 
rioribus esse affirmant. Haec vero 
nova hujus operis editio a Rolando 
Gruendel professore perficitur atque 
ab eo novi nominum indices conficiun¬ 
tur ut libri et commentariola ad Aure¬ 
lium Victorem pertinentia aeque sen¬ 
tentiae ad textum enmendandum pro¬ 
latae magis nobis aperiantur. 

Adel, K. — • Conradus Celtis, opus¬ 
cula, 127 pp. Edit. B. G. Teubner, 
Leipzig, Alemania, 1966. 

Opus variis opusculis Conradi Cel¬ 
tis conflatur. In praefatione, ut jam 
omnes scimus, Adel auctor nobis quae¬ 
dam de Conradi vita, scribendi genere, 
siglis, conspectu studiorum, codicum 
et editionum, adnotationibus criticis, 
ceterisque dicit. In hoc opere haec 
animadvertimus: unicuique opusculo 
brevis praecedit praefatio in qua quid 
opusculum sit et quae contineat et 
quibus codicibus textus nitatur nobis 


explicatur. Liber duobus concluditur 
appendicibus: in alio “Poeticum pro- 
seuticum ad gloriosissimam Dei Geni¬ 
tricem’’ et in alio “Adnotationes cri¬ 
ticae ad ea quae non confecit sed so¬ 
lum edidit Conradus Celtis opuscula” 
nobis proponuntur. Hujus ultimi 
appendicis est finis: “videat lector 
quae sint verba a Celte recognita; no¬ 
tantur differentiae ab eorumdem ope¬ 
rum editionibus criticis, quae nostris 
temporibus prelo subjectae sunt, et 
pateant labor, industria, elegantia et 
aliquando neglegentia Celtis erga auc¬ 
tores et opuscula, quae tradenda cu¬ 
ravit”, affirmat auctor. 

Kuhrmann, M. — Anaximenis ars 
rhetorica, 114 pp. Edit. B. G. Teub¬ 
ner, Leipzig, Alemania, 1966. 

“Si, quibus ex fontibus et qualis 
textus Rhetoricae quae dicitur ad 
Alexandrum ad nos pervenerit et quis 
re vera conscripserit hunc librum, 
quem Aristoteles conscripsisse tradi¬ 
tur, paucis verbis certior fieri lector 
cupit, legat hoc opus; sin aliquanto 
plus sumere poterit temporis, commen¬ 
tariis qui sunt inscripti in “Untersu- 
chugen zur Textgeschichte der pseu- 
do-aristotelischen Alexander-Rhetorik 
(der Tsxvq des Anaximenes von 
Lampsakos) uti tibi placet”. I11 praefa¬ 
tione nobis de rebus, his operibus 
communibus, auctor loquitur. In prae¬ 
fationis fine auctor conspectum com¬ 
mentationum ad Anaximenis vitam 
.scriptaque pertinentium nobis exhibet. 

T iiomas, P. II. — Epitoma rerum 
gestarum Alexandri et liber de 
morte ejus, 52 pp. Edit. B. G. 
Teubner, Leipzig, Alemania, 1966. 

P. IT. Thomas nobis hoc volumen 
accurate paravit adnotavitque. Omnes 
agnoscimus quanta cura Bibliotheca 



Bibliographia 


41 


Teubneriana volumina latinis et grae- 
cis scriptoribus dicata in lucem edat. 
Hoc enim volumen, quod lectoribus 
offerimus, aliis hujus collectionis vo¬ 
luminibus minime indignum est. In 
longa praefatione de variis codicibus, 
de stemmate codicum et editionum, de 
locis parallelis, et hujus editionis con¬ 
silio et indole auctor loquitur. Hoc 
opus peritis maxime commendamus 
quod textus optimo apparatu critico 
exstructus est. 

Dinis de Teves Costa Urena Prie- 
to, M. II. — Da esperanga na obra 
de Euripides, 372 pp. Edit. Largo 
de S. Salvador, Coimbra, Portu- 
gal, 1966. 

M. H. Dinis de Teves auctrix hoc 
volumine, quod ad lauream in litteris 
humanioribus obtinendam professori¬ 
bus detulit, nobis quid de “spe” Euri¬ 
pides cogitet dicere intendit, quoniam 
de ea et tragoedia auctores fusius et 
diverse locuti sunt. M. H. Dinis de 
Teves nobis ad Graecorum mentem et 
humanitatem spem tragicam esse 
aperte dicit. In prima hujus volumi¬ 
nis parte opus cui index, “Heracles” 
probatur et explicatur, atque ex hoc 
Euripidis opere res magni pretii ad 
reliqua voluminis capita conficienda 
auctrix trahit. Notarum abundantia 
et textuum ex auctoribus comparatio 
nobis quanta cura hoc opus auctrix 
confecerit manifestat; quam oh rem 
hoc opus ad graecorum scriptorum et 
poetarum humanitatem intellegendam 
studiosis viris permultum inservire 
potest. 

Des Places, E. — Jamblique, Les 
mysteres d'Egypte, texte etabli et 
traduit, 222 pp. Edit. Les Belles 
Lettres, Paris, 1966. 

Jamblicus, saec. II p. Chr. n. in 


urbe Chalcide natus, suis postremis 
annis in suburbio Daphne ad Antio¬ 
chiam edocuit atque inter annos 330- 
335 mortuus est Jamhlicus primo 
Anatolii, qui unus ex primis Porphy- 
rii discipulis fuit, scholae adfuit, pos¬ 
tea lectiones ex ipso Porphyrio acce¬ 
pit et demum scholae cuidam neopla- 
tonicae praefuit. Quaedam opera in 
vulgus edidit; ex aliquibus nobis tan¬ 
tum restant fragmenta. Tamen inter 
haec Jamblici opera “De mysteriis 
Aegyptiorum” volumen eminet, cui 
verus index est “Abammon sacerdos 
Porphyrii litteris ad Anebon missis 
respondet et difficultates solvit”. 
Quamquam in mentibus auctorum 
quaedam de origine ortae sunt diffi¬ 
cultates atque per aliquot annos dis¬ 
putarunt, tamen hoc opus esse Jambli¬ 
ci affirmare debemus. In decem vo¬ 
lumen dividitur libros, in quibus de 
theurgia quaestio agitatur et ab erro¬ 
ribus defenditur, id est, in hoc vo¬ 
lumine nobis doctrinae quam paga¬ 
nismus profitetur datur summa, quam 
Jamblicus composuit antequam Por- 
phyrius moreretur (anno 304). Jam¬ 
blicus ad hoc opus parandum" per¬ 
multis ex auctoribus excerptis texti¬ 
bus usus est. Duo praecipua manu 
scripta ad opus faciendum sunt me¬ 
moranda: V(allicellanus F 20) et 
M(arcianus graecus 244) quae ex 
saec. XV initium capiunt. Haec no¬ 
tanda : Jamblicus genus scribendi ha¬ 
bet proprium, grammaticae regulis 
proprio modo utitur atque quibusdam 
vocibus novum sensum adhibet. Auc¬ 
tori in praefationis fine nobis libro¬ 
rum notam perplacet offerre. 

Lersch, Pii. — La estructura de Ia 
personalidad, 620 pp. Edit. Scien¬ 
tia, Barcelona, 1964. 

Philipus Lersch in psycologia hujus 
temporis notissimus clarissimusque 

vir, inter omnes hujus disciplinae pro¬ 
fessores excellit, ejusque opus investi¬ 
gationibus clarorum Wundt et Krue- 
ger virorum pene simile est. Tamen 
plurima jam antea vulgavit volumina 
onmiaque a doctis viris valde lauda¬ 
ta et concelebrata sunt. Sed in Lersch 
operibus maximi est pretii hoc opus, 
<piod omnes permultum praedicant. 
Quae explicantur et explanantur su¬ 
perioribus voluminibus, hic summa- 
tim breviterque describuntur. In hoc 
volumine, praeter aspectum characte- 
rologicum, evolutivum, psycologicum 
et ad humanam naturam spectantem, 
plurimae magni momenti in psycolo- 
gia opiniones inveniuntur probantur- 
que. Opus enim optimum psycologiae 
compendium est. Bene notandum est: 
in opere psycologiae “applicatae” 
quae dicitur investigationes, praeser¬ 
tim vero Psycopathologiae, maxime 
amplificantur et augentur. Qua de 
causa medicis et iis qui in hanc dis¬ 
ciplinam incumbunt, permultum inser¬ 
vire potest volumen. Professoribus 
maximae utilitati est opus atque om¬ 
nibus paedagogis libentissime com¬ 
mendamus. 

J. L. Latorre, C. M. F. 

Mansuelli, G. A. — Etruria and 

Eariy Home, pag. 255, Edit. Me- 

thuen, London, 1966. 

Hic G. A. Mansuelli liber de ar¬ 
tis progressu lucubratio est. Auctor in 
opere de evolutione artis apud Etrus¬ 
cos agit. Bonum initium illi est; ex- 
cognocentes enim Etruscorum genui¬ 
na inveniemus illa quae ex aliis po¬ 
pulis acceperunt atque etiam memo¬ 
ria nobis erit earum rerum quas aliis 
obtulerunt. Quae omnia, aliis verbis, 
artium mundi universi comparatio 
est, ut auctor in suo opere demons¬ 


trat. Liber rite est exaratus atque ima- 
ginibus ex coloribus variis collustra¬ 
tus quae ad notiones celeriter capi¬ 
endas lectores juvant. Qua de causa 
ex imo corde auctorem laudamus 
e jusque operi prosperum eventum 
exoptamus. 

Kobert Connor, W. — Greek Ora- 

tions. Edit. Ann Arbor, Michigan, 

1966, pags. 224, $ 5’95. 

In hoc volumine lectores invenire 
poterunt duas virtutes oratorum grae- 
corum: summam artis oratoriae ex¬ 
politionem vimque pugnas parantem. 
Nam in civitatibus egenis auctoritate 
plenisque timoribus proximi tyranni, 
Philippi Macedonum regis, verba ar¬ 
ma praecipua erant. Orator tempo¬ 
rum illorum omnibus rebus vitae uti¬ 
tur ad aliquod civibus dicendum. 
Quamquam orator non semper colli¬ 
neavit, oratoria autem progressa plu¬ 
rimum est. De hac expolitione Profes¬ 
sor Connor nobis nonnulla dicit ea- 
que ostendit. In hoc opere auctor op¬ 
timos oratores eorumque orationes 
optimas collegit. Ecce breviter partes 
operis: The funeral oratio of Lysias 
(9-26); From the Panegerycus of 
Isocrates (27-39); The first Philippie 
of Demosthenes (40-55); The Second 
Olynthiae of Demosthenes (56-66); 
From the Address to Philip of Iso¬ 
crates (67-90); The Third Philippie 
of Demosthenes (91-111); The letter 
of Philip (112-119); The Debate on 
the Crown, From the Against Ctesi- 
plion of Aeschines (120-150); The 
Funeral Oration of Hyperides (210- 
219); Suggestions for Further Rae- 
ding (220-221); Chronogical Ta- 
ble (222-224); Salutem plurimam 
Professori Connor dicimus prosperum- 
quo eventum ejus operi exoptamus. 

Wauhick, A. J. A. — Sophocles the 
Dramatits, Edit. Bentley House, 
London, 1966, pags. 234, 25 s. 

Professor Waldock in libro thea¬ 
tri tragici lucubrationem criticam no¬ 
bis dat. Auctor attentionem ad tabu- 
ias Sophoclis convertit ne in mate¬ 
riis amplissimis laboraret. Fabulae 
autem poetae graeci dicendi genus, co¬ 
gitatorum claritatem atque motus ani¬ 
mi omnium aetatum scholasticis ser¬ 
vant. Ad haec omnia enim rite intelle¬ 
genda, auctor librum divisum in duas 
partes lectoribus monstrat: primum 
Professor Waldock lucubrationem 
criticam lectoribus ostendit: The His- 
torical Method and its Limitations 
(1-10); The Documentary Fallacy (11- 
24 pags.); Pattern-Manking (25-36); 
Aristotelia Dicta: Catharsis (37-48). 
Denique auctor fabulas critica ratio¬ 
ne illustratas nobis offert: Diptych’- 
Play: The AJAX; Sophoclean Melo- 
drama: THE TRACHINIAE; Ro- 
mantic Tragedy THE ANTIGONE; 
Drama of Dramas: THE OEDIPUS 
TYRANNUS; Doom or Triumph?: 
THE ELECTRA; Sophocles Irnpro- 
vises: THE PHILOCTETES; 
Grand Finale: THE OEDIPUS CO¬ 
LONEUS. 

Hoc Professoris Waldock opus 
haud parvum est adjumentum ad fa¬ 
bulas classicas rite ognoscendas. 

Beazeey, J. D. — • Asiimole, B. — 
Greek sculpture and painting, Edit. 
Bentley House, London, 1966, pa¬ 
ginas m, $ 7’5o. 

Hoc opus de arte Professorum 
Beazley et Ashmole lucubratio est 
quae complet ipsius materiae librum 
ab eis quoque exaratum anno T932. 
Oui Professores in illo libro cui in¬ 


dex: GREEK SCULPTURE AND 
PAITING nunc lectoribus ipsum vo¬ 
lumen sed plenum novarum imaginum 
offerunt. I11 hoc opere Graecorum ars 
ex origine usque ad novissimam aeta¬ 
tem Graeciae sub Alexandri domina¬ 
tione revelatur. 

Professores scitissimis librum do¬ 
cumentis atque investigationibus re¬ 
fertum scholasticis porrigunt. 

Propter copiam rerum atque cog¬ 
nitionum et accuratum latorem pro¬ 
fessorum et alumnorum hunc librum 
legere interest. 

Rum>, N. — The Sat ires of Hora¬ 
ee, Edit. The Syndics of the Cam- 
brigde University Press, Cambrid- 
ge, 1966, pag. 317, $ 9’5°- 

Hoc opus studium est historiae sa¬ 
tirarum modique eas judicandi. Quod 
primum in Britanorum lingua scri¬ 
bitur ad satiras penitus pervestigan¬ 
das. 

Critica in investigando ratio pro¬ 
fessoris Rudd et structurarum analy- 
sim et satirarum dicendi genus et in 
primis aestimationem variorum sono¬ 
rum includit. Elementa satirarum his¬ 
torica ostendunt similitudinem Hora¬ 
tii cum antecessoribus praesertim cum 
Lucilio. Professor Rudd docet quo¬ 
modo Horatii satirae quamdam tradi¬ 
tionem sequantur ac quomodo haec 
traditio ex hiis satiris oriatur. Hoc 
opus ampla est introductio et utile 
adjumentum scholastiis discentibus lin¬ 
guam latinant aliasque litteras; neo- 
classicas in primis in Gallorum aut 
Britanorum linguis conscriptas. 

Professor Rudd ex amplis suis 
studiis translationes recentibus scho¬ 
lasticis humaniter offert. 

D. Mosaka, C. M. F. 

Alfonsi, L. - Arico, G. — Vates 
Maro, antologia vergiliana, p. 213,, 
Ed. Manfredi. Falermo, 1966. 

Laudandos auctores credimus. Hi 
enim duo litterarum latinarum ma¬ 
gistri, erga Vergilium pietate impul¬ 
si librum hunc edidisse videntur. La¬ 
tens Vergilii anima per graviora va¬ 
tis carmina tenera humaneque sollici¬ 
ta patet. Magistri singula fragmenta 
diligenter examinant et commentantur. 
Brevi atque completo prooemio, cui 
quaestio historica et maxime Vergi¬ 
lii propria mens est, auctores ad poe¬ 
matum pulchritudinem fruendam lec¬ 
torem inducunt. 

Goelzner, H. -— Dictionnaire latin- 
frangais, 690 pag. et frangais-latin 
638 pag. Ed. Garnier-Flammarion, 
Paris, 1966. 

Gallis Iatinae linguae studiosis ma¬ 
ximo erit commodo hujus lexici nova 
editio; etsi aliquantulum nobis non 
placeat nunc opus in duo volumina di¬ 
visum esse, perutile tamen auxilim 
exstat. 

Haec nova editio omnia in usu ver¬ 
ba usque ad saeculum IX amplecti¬ 
tur; cui adjungi debet adjetivorum 
graduum tabula omniumque vocum 
tam communium quam propriorum. 

Domum editricem Garnier-Flam¬ 
marion, ejus in re asiduo labore cre¬ 
dimus laudandam. 

Rosai.es, L. — EI sentimiento dei 
desengano cn la poesia barroca, 
379 pags. Ed. Cultura Hispanica, 
Madrid, 1966, 250 ptas. 

Vates tantum de hac i>oetica 
quaestione disserere poterat. Sed 
auctor-poeta, modo tam nitido agit. 


ejusque discrimen tam recte a vero 
fictum sejungit ut studiosus hoc rei 
suavitate capiatur. Poetarum aetatis 
nostrae aureae nondum comperti no¬ 
vi asjtectus praebentur, ut sunt: de 
re publica satirae, et carmina mari¬ 
tima romanensia. Auctor quoque ni¬ 
tidum redit hispanicorum poematum 
lyricorum commercium cum lyricis 
lusitanis saec. xvn. 

Liber etiam alteram continet par¬ 
tem, qua de variis poetis et pictoribus 
agitur. Extremi libri duo capita, qui¬ 
bus est index “EI vitalismo de Ve- 
lazquez” et “Ante una estetica vital” 
magni sunt pretii; eis enim agitur de 
maxima inventione hujus artis quae 
baroca dicitur, quae inventio “vitalis- 
mus” apellata ets. 

Rosales, non certe litterarum nes¬ 
cius, in opere quemdam universalem 
odorem effundit. 

Maes, L. Th. - Pierard, L. - Tel- 
uer, E. —• Atlas ddiistoire, 52 
pag. Ed. Maison d’editions Ves- 
mael-Charlier, Namur, 1966. 

Singulae orbis terrae regiones cul¬ 
tusque et generis humani tempora hoc 
tabularum geographicarum volumine, 
pulchre depicta sunt et explanata. 
Aestimandum auxilium auctores orbis 
universi alumnis obtulisse credimus. 
Liber sex praecipuis capitibus exara¬ 
tus est, quibus agitur de dispensatio¬ 
ne seu aerarii administratione, de rei 
publicae quaestionibus tam ad pro¬ 
prias quam ad exteras gentes perti¬ 
nentibus, de coloniis deducendis aut 
supprimendis. Opere quoque religio¬ 
nes et humanus cultus accurate de¬ 
scribuntur. 

Opus, ut credimus, alumnis qui 
summis studiis vacant omnibusque ci¬ 
vibus mediocriter eruditis, adjumento 
erit optimo. 

I xody-Jones, H. — J-os griegos, 
334 pags. Kd. Gredos, Madrid, 

kj66. 

Hai-sdon, I. I\ V. I). — Los roma- 
nos. 38 2 pags. Ed. Gredos, Ma¬ 
drid, 1960. 

Majores nostri Graecos magnopere 
extollere nitebantur; nos autem con¬ 
trarium iter secuti sumus. Forsitan 
longius ambulemus, studium vero 
nostrum tutiorem habet firmitatem. 
Animi fortitudo Graecorum propria 
est, ideoque fortes animi facilius eos 
intellegent. Lectoribus haec commen¬ 
tatio certissime placebit, auctores 
enim viam cognoscere videntur pro- 
priasque opiniones strenue defendunt, 
etsi aliis opinionibus hodiernis non 
sint conformes. 

Eodem sane laudando consilio sunt 
auctores impulsi ut nobis fasciculum 
offerrent, qui, ut nobis videtur, non 
item est aestimandus quam de Graecis 
fasciculus superior, ob mediocritatem 
quamdam et in scribendo celeritatem, 
tamen maxime quoque opus est lau¬ 
dandum praesertim cum hoc unum 
propositum habeat quod a Graecis 
Romanos distincte sejungit. 

Isnardi F arente, M. — Tcchne 
(Momenti dii pensiero greco da 
Platone a Epicuro) 425 pag. 14.500, 
Ed. La nuova Italia, Firenza, 1966. 

Huic commentationi initium est 
temporis spatium in quo duae notio¬ 
nes seu conceptus “episteme” et 
“techne” patefiunt et una ab altera 
liberatur. In eo temporum momento 
quaestio vehementissime agitatur. Auc¬ 
trix quae praecipue antiquae philoso¬ 
phiae historiae operam navavit, earum 
quaestionum nonnullos tamen aspec¬ 
tus attingit; quaestio enim adeo am¬ 


plissima est ut posterioribus studiis 
indagatio remaneat. 

Mons. Urtasum, Mons. Charue, 
Mons Huyghe, etc. — Los religio¬ 
sos hoy y manana . 205 pags. Edit. 
Es tela, Barcelona, 1966. 

De vita religiosa, sive de ejus fun¬ 
damentis theologicis, sive de amplio¬ 
re communicatione in vita Ecclesiae 
cet. abundantius hodie scribitur. 

Episcoporum et theologorum ma¬ 
ntis hoc opus, cui est index: “Los 
religiosos hoy y manana” in lucem 
ediderunt cum sancta Vaticani II Sy¬ 
nodus celebraretur. Auctores tantum 
volebant, pro suis viribus, statum 
quaestionis illustrare; vitae religiosae, 
asserunt, suprema regula Christi 
Evangelium est; ex hoc colligi potest 
firmitas eorum doctrinae quae doctri¬ 
nae Concilii similis est, duae enim in 
Evangelio radices habent. 

Auxilium aestimatione dignum auc¬ 
tores attulisse credimus. 

P. Herranz, C. M. F. 

Stenico, A. —• Roman and /itntscan 
Painting, 176 pp. Edit. Weidenfeld 
& Xicolson, London, 12/6 net. 

Opus duabus partibus conflatur: 
arte etrusca et arte romana. Auctor 
quasdam imagines ex utraque selectas, 
oculis nostris blandiri voluit, ut quid 
fuerit momentum horum humanorum 
cultuum in alios populos lectores per¬ 
cipiant. I11 amplissima praefatione, 
quae 41 pagellis constat, quid unius¬ 
cujusque humanitatis sit proprium 
mostrat. Ad artem etruscam recte 
intellegendam, artis graecae orientalis, 
jonicae et athicae momentum ante 
occulos habere debemus. Ad artem 
vero romanam recte intellegendam 
Graecorum et Romanorum cultum et 



46 


Bibliographia 


humanitatem, varias in Pompeii im¬ 
perio pingendi rationes et picturarum 
illius temporis fontes, vitam quietam, 
morem hellenisticum, romanorum in 
arte judicium opera tessellata revocat 
auctor. 

Volumen professoribus et alumnis 
permultum inservire potest atque eis 
ad majorum cultum recte percipien¬ 
dum juvare potest. 

Limet, H. - Limet, J. — Latin, pre- 
miere annee, deuxicme annee, y 
troixieme annee. 274 pp.: 230 pp.; 
262 pp. 

Bodson, A. — Vocabulaire Latin 
(complement aux trois tomes du 
Cours de Latin de H. Limet-J. Li¬ 
met), 48 pp. Edit. Sciences et Let- 
tres, Liege, 1965. 

Hanc grammaticam anno 1956 in 
vulgus auctores jam dederunt, sed 
nunc, paedagogorum investigationibus 
recentibus aestimatis, quaedam muta¬ 
runt : alumnis textus et locutiones 
proponuntur sicque ii manu ad regu¬ 
las ducuntur; grammaticae elementa 
alumnus ex textibus adhibitis ediscit; 
versio alumnorum animos fere omni¬ 
no occupat; voces, quas memoria re¬ 
tinere alumni debent, etiam numero 
paucae sunt; carmina, textus, notiones 
et dicta, alumnis intellectu difficilia, 
non seliguntur. Auctores Romae his¬ 
toriam, ab Eutropio scriptam, sicut 
exercitia per pagellas dispertiuntur, 
ut alumni quae Romanorum vita fue¬ 
rit sciant. 

Primo quidem volumine declinatio¬ 
nes, adjectiva, verba... alumnis expli¬ 
cantur. In fine libri textus ex Romae 
historia selecti ratione temporis me¬ 
morantur, atque dicta quaedam per 
pagellas distributa in appendice colli¬ 
guntur. 

Secundo volumine Titi-Livi, Cae¬ 


saris, Ciceronis, Cornelii, Nepotis, 
textus atque Phaedri fabulae discipu¬ 
lis dantur, sicque syntaxeos elementa 
alumni ediscunt. Possumus dicere hoc 
volumen ex textibus tantum confec¬ 
tum esse. 

I11 tertio volumine eandem ratio¬ 
nem auctores sequuntur. 

Ut operis appendix nobis parvus 
offertur libellus, in quo voces et vo¬ 
cabula per volumina disseminata ite¬ 
rum memorantur, “ut alumni tempus 
facilius agant”, affirmant auctores. 

Haec linguae latinae docendae 
ratio nobis valde placuit, quod ea per¬ 
multum puerorum menti aptari nobis 
videtur atque nimiae regulae vitantur. 
Auctoribus laudes dicamus. 

Giiiselli, A. — M. Tulli Ciceronis, 
Pro M. Aemilio Scauro Oratio, in- 
troduzione, testo critico, traduzione, 
note, pp. 144, Edit. Prof. Ricardo 
Patron, P>ologna, 1966, L. 1900. 

Orationis Tullianae Pro Scauro edi¬ 
tionem accuratiorem Er. Scholl Teub- 
nerianis typis (Lipsiae 1919) paravit. 
Quam nunc A. Giiiselli nobis praebet 
editionem, sine ulla dubitatione dicen¬ 
dum est multos fecisse progressus. 
Palimpsestus Ambrosianus iterum sub 
judice positus est, quod ex eo mag¬ 
num fructum ad hanc editionem con¬ 
ficiendam reportavit auctor: tres no¬ 
vas lectiones. 

Duplex orationi Tullianae praecedit 
praefatio, quarum in alia, italice 
scripta, quibus diebus dicta sit osten¬ 
ditur, variis opinionibus et factioni¬ 
bus civitatis consideratis, pluribus lo¬ 
cis ad novam quandam interpretatio¬ 
nem investigatis; alia, latine scripta, 
verbis elegantissimis ad textum spec¬ 
tat. Tn ultima parte libri multae ad- 
notationes, utilissimae quidem, sunt, 
quae ad historiam, ad philologiam, ad 
linguam referuntur. 

Traina, A. — Comcdia (antologia 
dclla Palliata), pp. 186, Edit. Casa 
Editrice Dott. Antonio Milani, Pa- 
dova, 1966, L. 2500. 

In his selectis scriptis quaedam ca¬ 
pita ah Alphouso Traina in ‘‘Antolo¬ 
gia della Letteratura Romana I” an¬ 
tea vulgata, colliguntur. Anno 1917 
separatim in vulgus edidit, et nunc 
nomine “Palliata” lectoribus dat. Qui- 
dani ex poetis hic memorati ab auc¬ 
toribus vel nunquam vel jam (ludum 
explicati sunt. Haec duo intendit auc¬ 
tor : textus mutilos facilius explicare 
et utilitati ad linguam latinam “ar- 
caicam” cognoscendam discipulis esse. 
Alias auctor quaedam verba adnotat 
ad voces similes explicandas ut argu¬ 
mentum ex quo fragmentum hoc avul¬ 
sum est recognoscamus et quo modo 
per annos ipsum argumentum se evol¬ 
verit intellegamus; alias notas scriben¬ 
di ad artem spectantes adjungit. 

In alia ampliore praefatione quid 
“Palliata” in Romanorum litteris et 
historia momentum fuerit auctor ex¬ 
plicat potius, quam quae de theatri 
latini ratione alii scriptores dixerint; 
in aliis praefationibus scriptorem in¬ 
choat atque in tali scribendi vel di¬ 
cendi genere eum collocat. Quam ob 
rem hoc opus, in quo propria clari 
Traina professoris sententia describi¬ 
tur, ad “Palliatam” fovendam et co¬ 
lendam magnopere viris studiosis in¬ 
servire potest. 

Cova, P. V. — La critica letteraria di 
Plinio il Giovane, pp. 150, Edit. La 
Scuola, Brescia, 1966, L. 1800. 

JToc opere auctor Plinium judicare 
minime vult, sed potius ejus de ele¬ 
gantia in scribendo doctrinam mons¬ 
trat et exponit. Plinius enim, vir val¬ 
de eruditus in philosophia, litteris et 


aetatis suae humanitate, nobis in va¬ 
riis ojieribus quae de aequalibus scrip¬ 
toribus et viris eruditis senserit dicit. 
Quamquam in negotia rei publicae et 
fori incubuit, tamen artem dicendi 
non praetermissit, et in ea omnino 
eminuit, sicque artem loquendi et pu¬ 
blica negotia in se niire conjunxit. 
Quam ob rem Plinium magnum de 
moribus criticum habemus, atque in 
omnibus scriptis ut vir egregius de¬ 
claratur. Hunc libellum ad Plinii men¬ 
tem cognoscendam utilem esse cen¬ 
semus. 

Martin Tordesiu-as, A. M. — Tito 
Livio, Ab Urbe condita, libro XXV, 
181 pp. Edit. Gredos, Madrid, 1966. 

Hic libellus, tertio jam editus, lec¬ 
toribus librum XXV Titi Livii operis 
“Ab Urbe condita" vult offerre. Om¬ 
nibus valde nota sunt elegantia, ap¬ 
paratus criticus et utilitas textuum, 
qui alumnis in hac collectione “Tex¬ 
tos clasicos anotados” vulgantur. Li¬ 
bellus his dotibus minime caret. Quam 
ob rem auctricem laudamus. In fine 
libri alius geographicorum et claro¬ 
rum virorum nominum index et alius 
mithologiae et Romanorum morum 
exhibentur. 

Lopez Riocerezo, J. M. a , OSA. — 
La Television, naevo nictodo de 
ensenansa, T70 pp. Edit. Studium, 
Madrid, 1966. 

Josepiuis Maria Lopez Riocerezo, 
in rebus paedagogicis peritissimus at¬ 
que libris et operibus notissimus, hoc 
volumine parentibus et magistris ut 
pueros in televisione contemplanda 
educare sciant elementa dare intendit. 

()mnes scimus hoc communicationis 
instrumentum ad hominem integre 
erudiendum multum juvare et nostris 

diebus ab omnibus magni haberi de¬ 
bere. Praeterea televisio ad puerorum 
animos alliciendos adjumentum prae¬ 
cipuum pene est, atcjue pueri, rebus 
visis capti, ad ea trahuntur. 

Tamen haec capita notamus: “La 
television, nuevo metodo de ensenan- 
za”; “Los nihos, extraordinarios es- 
])ectadores de la television”; "Lo que 
debe ser la television”; ‘Tlay que en- 
sehar a los ninos a ver la television”; 
"Foder malefico y demoledor de la 
television”. Haec omnia nostra valde 
interest ante oculos habere. 

Jf.nnings, P. M. — Audio-visual 
Aids, 70 pp. Edit. Centaur Books 
LTD, England, 1966. 

Hic index, anno 1951 a Domino 
J. A. McC. Creighton editus, nunc, 
anno 1966, a quibusdam Societatis 
“Visual Aids Committee” sodalibus 
iterum editur. Huic vero indici novae 
“audio-visuales” res adduntur, quae 
in superiori minime erant. A scripto¬ 
ribus rationes et media ad agendum 
magni habentur, quod alumnis et 
magistris magnae ad lectiones traden¬ 
das et discendas utilitati sunt. 

J. I... Lator rk. C. M. F. 

Citii.ton, C. W. — Diogenis Oenoan- 
densis, Fragmenta. Bibi. Scripto¬ 
rum Graecorum et Romanorum 
Teubneriana. I.ipsiae in Aedibus 
B. G. Teulmerii MCMLXVTT, 
pp. XVHT-106 cum duobus tabulis. 

1 labes hic, in hoc fasciculo, Dio¬ 
genis Oenoandensis, ignoti fere phi¬ 
losophi, fragmenta graeca. ad philoso¬ 
phiam Epicureorum ]>lane attinentia, 
recens in Bibliotheca Teubneriana 
recepta. Ut mos est in aliis hujus bi¬ 
bliothecae fasciculis, praeter praefa¬ 
tionem de historia textuum et con¬ 
spectum studiorum ad rem spectan¬ 


tium, continet hoc volumen fragmenta 
usque modo inventa hac ratione ordi¬ 
nata: Exordium; A. Diogenis de na¬ 
tura rerum liber; />. Diogenis de in¬ 
numerabilitate mundorum epistula ad 
Antipatrum; C. Disputatio ethica; 
D. Sententiae variae; E. Scripta va¬ 
ria; F. De senectute. Opus clauditur 
indice, quo variae editiones inter se 
conferuntur, et indice nominum et 
verborum. Complementum operis sunt 
duo tabulae: in altera describitur mu¬ 
rus ubi aliqua fragmenta inventa 
sunt, in altera inscriptiones quaedam 
lectoribus proponuntur. 

Buciiner, K. — Studien cur ro- 
mischen Literatur. Band VI: Re¬ 
sultate rbmischen lebetis in romis- 
chen Schriftwerken. Franz Steiner 
Verlag GH BH, Wiesbaden, T967, 
pp. 196 in-8.°. 

Hoc sextum volumen cimi, profes¬ 
soris Buchner continet quaestiones 
quasdam quae ex lectione et explana¬ 
tione nonnullorum scriptorum latino- 
rum enodandas ortae sunt, scilicet: 
Fabula et historia apud Naevium 
(pp. 9-25), Animi corporaque apud 
Lucretium (pp. 27-45), Servitium et 
otium in De re publica Ciceronis 
(pp. 46-64), Justitia in Ciceronis De 
re publica (pp. 65-82), Cicero et Pa¬ 
naetius (pp. 83-92), “Quam verissu- 
me potero” apud Sallustium (pp. 93- 
111), Verum in narratione Sallustia¬ 
na (])]). 112-137), Horatii Sat. I, 6, 
62-71 (pp. 138-153), Varia Vergilia- 
na (pp. 154-172), Galba anachronismi 
exemplum (pp. 173-187). Est quidem 
hoc sextum volumen complementum 
priorum voluminum, eorum praeser¬ 
tim quae Lucretio, Ciceroni. Horatio, 
'Facito dicata sunt. Auctor vere calli¬ 
dum et argutum in enodandis quaestio¬ 
nibus se praebet. 

J. JlMKXRZ DKr.GADO. C.M.F. 

\\ agnek, X. — Getica. U ntersuchun- 
gen cum Leben des Jordanes und 
cur friihen Geschichte der Goten: 
Quellen und Forschungen zur 
Sprach— und Kulturgeschichte der 
germanischen Volker 22 (146). 

WaJter de Gruyter, Berlin, 107 . 
pp. XII-280. 

Hoc opus, magni quidem ponderis, 
ad licentiam in universitate Wursbur- 
gensi obtinendam, anno MCMLXY 
auctor obtulit; nunc vero in biblio¬ 
theca fontium et dis(|iiisitionum ad 
linguam et historiam germanicam 
pertinentium receptum, Berolini re¬ 
cens editum est ab Aedibus ubique 
terrarum notis. In eo auctor magna 
diligentia colligit testimonia de vita 
Jordanis et de ejusdem Historia 
Gothorum; inquirit postea de Gothis 
in Britannia; demum impensius in¬ 
vestigat patriam Gothorum primam. 
Fontes adducuntur et auctores ad res 
singulas confirmandas. Inter auctores 
vim magnam in hac re tribuitur cimo. 
Menendez Pidal, cujus nomen in pa¬ 
ginis 98-iot semel iterumque inscrip¬ 
tum videmus. Conspectus bibliogra- 
phicus copia et praestantia o]>erum 
maxime laudandus. 

Der Klkine Paui.y. — Lexikon der 
Antike bearbeitet und herausgege- 
ben von Konrat Ziegler und Wal- 
ther Sontheimer. 12 Lieferung, 
Spalte 833-1280; Gnosis, Gnosti- 
ker - Hypocaustum. Stuttgart, Ar.- 
fred Druckenmuller, i 966 ; DM 
30. — r 2 Lieferung, Spalte 1281- 
1584: Hypokrites - luno. Ibid. 
1067; DM 20. 

His duobus fasciculis clauditur vo¬ 
lumen alterum hujus operis, quod, 


potius quam May ni Pauly Lexicon 
diminutum et breviatum, novum opus 
est compendiose quidem sed ex in¬ 
tegro confectum, ita ut res et notio¬ 
nes antiquitatis classicae ad statum 
nostrae aetatis et scientiae accommo¬ 
datae sint, immo in eo invenies voces 
quae nullo modo in Magno Pauly Le- 
xico recensentur. Voces ad praecipuas 
disciplinas antiquas pertinent, ad his¬ 
toriam, ad geographiam, ad scientiam 
sermonis, ad artem poeticam, ad rny- 
thologiam, ad scriptores et litteras 
antiquas, ad rem militarem, ad in¬ 
stitutiones graecas et romanas, ad hu¬ 
manitatem, ad religionem. Inter alios 
maxime placet articulus, cui titulus 
est “Homerus” a cimo, viro Albino 

Leskv confectus. Ad calcem unius- 
♦ 

cujusque vocis (cf. ex. gr. vocem 
“Ilerda”) praecipua bibliographica 
subsidia inveniuntur. 

J. JlMENEZ DeEGADO, C. M. F. 

t 

Librer!a Herder, Boletin de Filo- 
logia Cldsica, n. 15, Abril, 107 , 
Barcelona, 107 , 16 p. 

In hoc' fasciculo domus librariae 
"Herder” lector compendium libro¬ 
rum scitissimum inveniet. Adjumen¬ 
tum, quod hoc fasciculo fit, magni¬ 
ficum est. Propter hunc fasciculum 
ad lectores optimum opus exornatum 
clarissimis lucubrationibus sine dila¬ 
tione pervenit. Verba, quae ponuntur 
post tergum primi folii atque in pri¬ 
ma facie secundi folii, lectoribus le¬ 
genda sunt ut editores librarii ope¬ 
ra exjwstulata ad ipsos opportune 
mittenda curent. Gratias librariis agi¬ 
mus plurimas. 

D. Moraka, C. M. F. 


Ex officina typographica “EI. NOTICIERO” — Caesarausjustae in Hispania 



LIBRI QUI INSCRIBUNTUR “TEXTOS PALAESTRA” 
venales prostant apud officinam librariam EDITORIAL CLARET 
LAURIA, 5 BARCELONA (10) 

JimLnez, Grammatica Latina. 

Repetitorium. 

De Orthographia latina (altera editio). 

” Index Orthographicus . 

Pl.wque-Pi-anas, Grainatica Griega (altera editio) ... 

"Textus” annotationibus praediti 
Jimenez, Historiae Sacrae compendium (5 edit.) . ptis. 10 


Epitome Historiae Graecae (6 edit.) . ” 12 

* Ramos, Corneli Nepotis Vitae . ” 10 

* Mir, Ciceronis epistulae selectae (2 edit.). ” 12 

* Jimenez, Ciceronis pro Archia poeta (2 edit.). ” 10 

Ciceroitis in Catilinam (2 edit.). ” 10 

Caesaris , De bello civili . ” 10 

Ramos, Ciceronis pro Q. Ligario oratio . ” 10 

Martija, Vergili Aeneidos (lib. II, 2 edit.). ” 12 

Martija, Prudenti Carmina selecta (2 edit.). ” 10 

Sarmiento, Martialis Epigrammata . ” 8 

* Zuloaca, Horati Carmina Selecta . ” 12 

Ruiz, Homeri Odyssea (lib. I). ” 14 

Ramos, Xenophontis Anabasis . ” 12 


Stellula distincti, etiam sine annotationibus prostant venales, pesetis 6 

Fundacio Bernat Metge 

SCRIPTORUM CLASSICORUM BIBLIOTHECA CATALAUNICA 

Veterum Graecorum et Romanorum textuum editiones brevi apparatu critico 
instructae, necnon praefationibus notisque translationem catalaunicam ex 
adverso adjectam illustrantibus. Volumina nuper emissa: 

• ; 161 Llucia - Obres (vol. I) 

162 Suetoni - Vides deis dotze Cesars (vol. I) 

168 Xenolont - Opuscles (vol. I) 

164 Xenofont d'Efes - Efesiaques 

Subnotationes mittantur ad: 

EDITORIAL ALPHA, S. A. 

Via I.avetana, 30 - BARCELONA 



















